/dabboussimotors 


EDITOR: 
Bonaire Communication Services N.V. Djaluna 19 Febrüari 2024 Preis: $1.25 


Kachó privilegiá na Rincon 


Pone bo 
palabranan 
den akshon i 
no permiti pa 
bo lenga papia 
torpeza 


E kachó riba e foto aki ta privilegiá. E dos mucha muhénan riba e foto aki ta keiru kuné den wig. E foto ta mustra 
ademas kon dos mucha, un di nan di orígen chines i e otro visiblemente di orígen lokal, a meskla ku otro. Bunita! 


BOTIKA SABANA 
TA SERA PORTA 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 

DESTAHO SUMINISTRO DI KUMINDA 
DEN E INSTITUTO HUDISIAL HULANDA 
KARIBENSE 


Instituto Hudisial Hulanda Karibense (JICN) bou di enkargo di Minister di 
Hustisia i Siguridat ta ehekutá kastigu i medida ku ta kita libertat imponé 
mediante sentensia di un hues. E lokalidat Boneiru ta fungi tantu komo 
un kas di detenshon komo un prizòn pa Boneiru, Sint Eustatius i Saba. Tin 
kapasidat pa hende hòmber, hende muhé, estranhero i hóben. 


JICN ta responsabel pa suministro di kuminda na detenido i aktualmente ta 
buska partidonan interesá ku por suministrá e kumindanan aki tur dia na e 
detenidonan. Tin un menú semanal ku ta traha kuné, pa e detenido por indiká 
su preferensia i pa duna interesado chèns pa hasi kompra na tempu. 


Pa bini na remarke pa e tarea aki, bo mester kumpli ku e siguiente kondishonnan: 


Si bo tin interes pa e tarea aki, bo mester registrá bo mes pa mas tardá dia 5 
di mart 2024, 12 or di mèrdia (CNt) via aanbesteding@rijksdienstCN.com. 
Riba e fecha menshoná bo ta risibí e dokumentonan nesesario pa e destaho. 


Un investigashon di antesedente por forma parti di e destaho aki. 


• 
Diariamente proveé i suministrá alrededor di 230 kuminda a base di pan 
pa dia na tempu (desayuno i sena) na e lokalidat di JICN; 


• 
Bo mester ta establesé na e isla; 


• 
Bo mester disponé di un Deklarashon Tokante Kondukta (VOG) bálido; 


• 
Bo mester ta inskribí den e registro di Kámara di Komersio pa e tópiko di e 
destaho aki. 


Purba kapta e esensia di e versíkulo akí. 
Grasia ta un negosiashon di amor di parti di Dios, pa 
hende ku no ta meresé esei. 
Dikon ?....... ta algu masha importante pa nos sa. 
Lesa e versikulo bon. 
“Pasobra pa medio di grasia boso a wòrdu salbá dor 
di fe, i esei no ta di boso mes; e ta e don di Dios; no 
komo resultado di obranan, pa niun hende no gaba”. 
Efesionan 2:5 
Esaki ta ún di e hopi kosnan ku Dios por duna .... 
Gratis – voor niks! 
Bon siman mi rumannan. Ban spera kosnan presioso. 
Tene FE i keda bendishoná. 19 Febrüari 2024 


Blijkens 
exploot 
d.d. 
16 
februari 
2024 
van 
gerechtsdeurwaarder R.C. Anzola te Bonaire CN, is op 
verzoek van Jessica Felicia Semeleer, wonende te Bonaire 
CN, aan 1. Signa Celia Coffie 2. Miranda Juanita 
Semeleer, 3. Leonardo Daniel Semeleer, 4. Mario 
Simon Semeleer, 5. Antje Gezina van Wijk, en alle 
overige belanghebbenden, thans zonder bekende 
woonplaats of feitelijk verblijfplaats binnen Bonaire, ten 
parkette van de Officier van Justitie BES betekend het 
afschrift van het (tussen)vonnis d.d. 24 januari 2024 van 
het Gerecht In Eerste Aanleg BES, zittingsplaats Bonaire, 
waarin bovengenoemde – en alle overige belanghebbenden 
wederom worden opgeroepen ingevolge artikel 3:27 BW 
BES, om op woensdag, 20 maart 2024 om 09:05 uur 
te verschijnen in het Gerechtsgebouw in het Fort Oranje op 
Bonaire, aan het adres Plasa Reina Wilhelmina no. 1, voor 
de mondelinge behandeling van deze zaak, waarbij dit 
verzoek strekt er toe voor recht te verklaren dat 1) Jessica 
Felicia Semeleer en alle (mogelijke) belanghebbenden 
rechthebbenden zijn op het eigendomsperceel, gelegen te 
Noord Saliña op Bonaire, kadastraal bekend als afdeling 4, 
Sectie D, Nummer 420, groot 1.420 m2 (stenen huis en 
erf) welk perceel volgens de schriftelijke inzage van het 
Kadaster ter name staat van ‘ Eigenaar Onbekend’, met als 
opmerking: ‘ Volgens inlichtingen in het terrein staat de naam 
van Pieternella Thomas, overleden per adres Cefilia J. 
Semeleer geboren Thomas (…)’ en de verdeling daarvan te 
gelasten. Geslachtsnamen van mogelijke deelgenoten zijn 
onder meer Thomas, Semeleer en Coffie, 2) dat een kopie 
van het verzoekschrift is op te vragen bij de griffie in het 
Gerecht in Fort Oranje te Bonaire. 


Na deugdelijke legitimatie kan een afschrift van genoemd 
exploot van betekening door belanghebbende(n) worden 
verkregen op het onderstaand adres: 
R.C. Anzola 
Gerechtsdeurwaarders & Incasso, 
Kaya Gilberto F. Croes no. 2, 
T (+ 599) 700 7405 T (+ 599) 717 0425, 
danwel per e-mail: info@rcanzola.com 


KRALENDIJK 
– 
Diputado Clark Abraham 
a bisa ku tin un grupo ta 
hasi manera nan ta doño 
di e pista di fever i otronan 
tin ku sigui na manera ku 
e grupo ta deseá. Tambe 


a tuma nota ku no tin un 
struktura e momentu ku ta 
uza e plenchi. 
Abraham a bisa: “Nos 
ta sintando na mesa ku 
direktor 
di 
INDEBON 
Terrence de Jongh, pa 


yega na palabrashon, kon 
pa manehá e pista na un 
manera 
profeshonal. 
E 
mester ta di tal manera ku 
tur hende tin akseso na 
e pista, dimes teniendo 
kuenta ku e reglanan di e 


deporte.” 
Tambe diputado Clark 
a bisa tokante e asuntu di 
e pista di dragrace ku tur 
hende ta pendiente di dje 
n di aña awor. “Pa loke 
ta trata e asuntu di pista 
di dragrace, nos komo 
gobièrnu nobo ku e sinta, a 
bai buska pa sa mas a fondo, 
kon leu e asuntu ta. E bèrdat 
ta, nos a papia ku Indebon 
i 
otro 
departamentonan 
konserní, niun no por a 
mustra un dokumento òf 
plan ku tin pa traha pista di 
dragrace. No tin niun fondo 
disponibel pa e asuntu aki. 


Por a tende aki aya ku nan 
ta bisa Clark a para proseso 
pa traha pista di dragrace. 
Un kos mi por bisa, no por 
para nada ku no ta eksistí. 
No tin presupuesto pa 
niun pista di dragrace na 
Boneiru. Mi ke pa un hende 
presentá e eiland besluit, 
ku ta trata pa traha pista 
di dragrace. Awor mester 
bai wak kon ta atendé ku e 
situashon, kaminda a krea e 
pensamentu ku pista ta na 
kaminda. 
Nos 
ta 
buskando 
e 
manera mas apropiá pa 
atendé e asuntu.” 


Clark Abraham: 
“Pista di fever no tin maneho” 

Mariadal ku monopolio di botika: 


BOTIKA SABANA TA SERA PORTA 


K R A L E N D I J K - 
BNERIAN ta disponé 
di informashon ku Botika 
Sabana ta bai sera su 
p;ortanan. Di fuentenan 
digno di krédito nos a 
komprondé 
ku 
entrante 
aprel 2024 e botika ta stòp 
ku servisio di farmasia 
na komunidat boneriano. 
“No por sigui bringa tur e 
kontratempu di parti ZJCN. 
E kos aki ta inhustu”, nos 


fuente ta bisa. 
BONERIANO a hasi 
algun investigashon i nos 
a diskubrí ku mientrastantu 
gerensia di e botika a stòp 
tur pedido nobo pa remedi. 
“No ta buska mas remedi. 
Ora e stòk kaba, ta kla.” 
Ta un echo ku ta difísil 
pa Botika Sabana kompetí 
kontra Fundashon Mariadal 
(Mariadal). Por nota ku 
últimamente 
mayoria 


dòkter di kas ta manda 
resèpt 
direktamente 
pa 
Mariadal. 
Kasi 
no 
ta 
konsiderá e opshon di 
manda e resèpt pa Botika 
Sabana. Ta e pashènt mester 
insistí pa esaki. 
Botika Sabana ta e úniko 
botika privá riba nos isla i 
na momentu e stòp di ta 
operashonal, 
Fundashon 
Mariadal (Mariadal) tin 
monopolio 
di 
botika. 
Un 
situashon 
sigur 
kuestionabel, mirando ku 
un siudadano no tin otro 
eskoho. Ainda ta fresku 
den 
memoria 
momentu 
ku Boneiru a enfrentá 
skarsedat di remedi. Na 
momentu ku a akudí na 
Botika di Mariadal ku 
resèpt pa tuma remedi 
tabata haña splikashon ku 
e remedi spesíko no ta 


disponibel i pa bolbe bèk. 
Por lo ménos tabatin Botika 
Sabana pa yena e bashí aki. 
Ademas kiko ta pasa na 
momentu ku un siudadano 
no ta satisfecho ku e 
servisio di Maraidal? Unda 
otro por bai? Esaki ta mihó 
pa Boneiru? 
Gobièrnu lokal nunka 
tabata na fabor di situashon 
di monopolio riba tereno di 
salubridat. 
BONERIANO a aserká 
Nina den Heyer komo e 
diputado ku mester vigilá 
salú públiko. “Mi no ta na 
haltura di e informashon 
aki. Sí ta asina, sigur esaki 
ta un lástima. Mesora mi ta 
bai profundisá den esaki”, 
Den Heyer ta sigurá. 
Desaroyo pekuliar 
E desaroyonan konserní 
salubridat 
públiko 
na 


Boneiru 
ta 
pekuliar. 
Mariadal 
pronto 
tin 
monopolio di botika i 
ademas 
kanando 
den 
direkshon pa tin monopolio 
di laboratorio. Den silensio 
e desaroyonan ta tuma 
lugá. Dikon ainda no a 
tende niun reakshon di 
parti sekretario di estado 
tokante e karta ku gobièrnu 
a manda pa Ministerio 
di 
Salubridat 
Públiko, 
Bienestar i Deporte (VWS) 
tokante Bonlab? Mariadal 
ta hopi den publisidat e 
último tempu. E pregunta ta 
surgi, sí Mariadal ta enfoká 
riba tur tipo di tarea, na ki 
momentu e ta dediká na su 
tarea prinsipal? 
BONERIANO su intento 
pa drenta den kontakto ku 
gerensia di Botika Sabana 
no tabata fruktífero. 


















EDITORIAL 


NO POR SIGUI KONTA STORIA DI KOMPA NANZI 
BONERIANO mester yega na e konklushon ku Clark Abraham 
ta su pió enemigu. Poko poko pero sigur ta nota kon Abraham 
ta destruí su mes. Tristesa ta, ku niun hende mester saka 
klechi-gate òf kualke otro iregularidat kontra e polítiko. E 
mes, su so ta kana riba un kaminda ku al final ta yega na 
frakaso. 
Kon otro por deskribí e aktitut di e polítiko aki últimamente? 
Un aktitut ku a eskalá i klaramente a bira kuestionabel. 
Den oposishon e lider di e partido kòrá a yama su mes 
sirbidó di pueblo. Dikon awor den koalishon el a bisti bachi 
di un diktador? No ta importante kuantu rosa bo parti riba 
dia di San Valentino. E ámtenar ta apresiá na momento bo 
demonstrá rèspèt mutuo. I no e aktitut ku ta abo ta manda. 
Nos ta na haltura ku Abraham su manera denigrante tin basta 
hende kansá. 
Pero e no ta keda te aki. Awor e polítiko aki a subi su kabai 
i ta ataká prensa? Kada bes ora dirigí preguntanan den su 
direkshon e ta kontestá den atake. Ku ki intenshon? Ta 
BONERIANO mester splika e diputado aki ku no sa fòrsa 
bèrdat? Si loke bo ta trese dilanti ta e úniko bèrdat, trankilisá 
i papia respetuoso pa tur por skucha. Aktitut di Abraham, ta 
djis fis. No tin otro palabra pa deskribié. 
E gobièrnu aki tur siman ta tene un enkuentro informativo ku 
prensa. Un inisiativa ku BONERIANO a aploudí. Sinembargo 
loke a kuminsá komo un bon inisiativa a para bira un 
plataforma pa Clark Abraham desplegá un aktitut arogante, 
su propio guera pa poder. Abraham ta hiba un guera kontra 


tur ku den su pensamentu ke deskredit’e. Preguntanan di 
prensa ku e ta konsiderá no apropiá por konta ku un mirada 
desinteresá asta di menospresio. Abraham su manera di 
trese sierto punto dilanti ta laga e hende pèrdè e mensahe. 
Ta un lástima ku Anjelica Cecilia i Nina den Heyer tur siman 
ta partisipá na e ‘poppenkast’ di Abraham. Pa BONERIANO 
mihó laga e ámtenar ku ta dominá un tópiko bin trese 
informashon na e pueblo. Kisas 1 bia den tres luna skucha di 
e diputadonan konserní. Simplemente pasombra ta hasi doló 
na wowo i orea mira tur siman kon Clark Abraham ta hincha 
di orguyo ku kámaranan dirigí riba dje. 
Un kos ta sigur, ta opvio ku den Dinastia di Abraham 
no ta tur generashon a siña kiko ta sabiduria di prensa. 
Sinembargo BONERIANO mester atmirá algun ferviente 
simpantisante di partido 
Demokrat. Apesar ku nan 
ta sostené e gobièrnu nan 
ta desaprobá e kondukta 
di lider di e partido. 
BONERIANO no ta kere 
den disimulá. Hopi ta 
kompartí 
nos 
opinion 
ku Clark Abraham no ta 
desplegá un aktitut digno 
di un representante di 
pueblo. Sinembargo nos 
ta ekspres’é sin miedu. 


CLARK TA SU 
PIÓ ENEMIGU 


simpantisante di partido 
simpantisante di partido 


kompartí 
nos 
opinion 
kompartí 
nos 
opinion 


ku Clark Abraham no ta 
ku Clark Abraham no ta 
desplegá un aktitut digno 
desplegá un aktitut digno 
di un representante di 
di un representante di 

KRALENDIJK 
-- 
Den oranan di atardi riba 
djamars 13 di febrüari a 
tene un kòntròl di tráko 
plania riba Kaya Korona. 
Durante di e kòntròl aki 
a kontrolá un total di 16 
vehíkulo, di kua 3 shofùr 
a haña un but. E butnan 
tabata pa: 2x manehá sin 
seguro bálido; 1x manehá 
ku un reibeweis kaduká. 


KPN ta hala atenshon 
di un i tur pa nan tin e 
dokumentunan 
nesesario 
manera menshoná akiriba, 
na òrdu. 
Tambe 
ta 
konsehá 
estriktamente pa kumpli 
ku e reglanan di Lei di 
Tráko. Ku esaki bo tambe 
ta kontribuí na un tráko 
seif i sigur riba e isla. E 
periodo benidero lo bai 


tene kòntròl regularmente, 
kaminda lo aktua ku man 
duru na momentu ku no tin 
e dokumentunan menshoná 
ariba na òrdu i tambe si no 
ta kumpli ku reglanan di 
tráko. Bo no ta kumpli ku 
reglanan? Bo por haña un 
but. 
E suma di un but pa e 
violashonnan menshoná ta 
varia entre $30 te ku $225. 


KRALENDIJK -- Un 
aksidente entre un outo i 
un siklista a tuma lugá riba 
e rotònde ku ta konektá 
Kaya Nikiboko Sùit ku 
Kaya G.F. Betico Croes 
i Kaya Kanari. Shofùr i e 
outo a deklará ku e tabata 
kier a sali for di rotònde 
subi Kaya Nikiboko Sùit 
bayendo den direkshon 
nort. E siklista tabata kore 
su dilanti. 
E shofùr di e outo a 


kere ku e siklista tambe 
lo a sali for di rotònde, 
subi Kaya Nikiboko Sùit 
den direkshon nort. Pero 
e siklista a sigui kore 
den 
rotònde 
bayendo 
direkshon di Kaya G.F. 
Betico Croes dor di kua 
e outo a dal e siklista. 
Ambulans a transportá 
e 
siklista 
pa 
hospital 
pa kòntròl i tratamentu 
médiko. 


KRALENDIJK -- Den 
oranan di mardugá polis a 
detené un hòmber di inisial 
C.L.B.S. di 25 aña di edat pa 
destrukshon. E sospechoso 
a destruí bentana i spil 
di 
un 
vehíkulo. 
Doño 
di e vehíkulo a entregá 
keho na polis i a detené e 
sospechoso. 
Riba djadumingu 11 di 
febrüari, alrededor di 10.40 


or di anochi, ‘meldkamer’ 
sentral a risibí notikashon 
di un situashon kaminda 
un hòmber a maltratá un 
dama riba Kaya Tintorero. 
A detené e hòmber di inisial 
L.A.G.M. di 22 aña di edat 
pa maltrato. E sospechoso 
no tabata ke duna oido na 
òrdu di polis pa koperá ku 
su detenshon i tabata resistí 
fuertemente. Pa e motibu 


aki mester a hasi uso di 
forsa brutu pa realisá su 
detenshon. 
Un patruya polisial na 
pia a detené un hòmber di 
inisial A.P. di aña di edat 
riba Kaya Nikiboko Sùit 
pa maltrato. E sospechoso 
a maltratá un dama na 
altura di un establesimentu 
riba e mesun kaya. Ta 
investigando e kaso. 


KRALENDIJK -- Den 
oranan di mardugá a drenta 
keho di ladronisia di dos 
skuter ku tabata stashoná 
dilanti di un establesimentu 
nokturno situá riba Kaya 
Prinsès Marie. Ta trata di 
un skuter koló pretu di 
marka Kymco tipo Agility 
i un skuter koló pretu ku 
maron di marka Sym tipo 


Orbit. 
Ámbos 
doño 
tabata 
den 
un 
estrablesimentu 
nokturno i despues ku nan 
a sali pafó a tuma nota ku a 
hòrta e skuternan. 
Esnan ku a mira òf tende 
algu por bèl Bel 911 of 717 
800 òf e liña di tep anónimo 
9310. 


KRALENDIJK 
-- 
Alrededor di 8.35 or di 
anochi un aksidente entre 
un outo i un pikòp a tuma 
lugá riba Kaya Monsigneur 
Nieuwindt. E outo a dal 


den un pikòp i despues den 
un palu di lus. Despues, e 
shofùr di e outo a sali for di 
su vehíkulo i a bandoná e 
sitio di e aksidente. 
Miéntras ku polis a yega 


na e sitio i tabata atendé 
ku e víktima, e shofùr di e 
outo a bini bèk na e sitio. 
A detené e shofr di e 
outo, un hòmber di inisial 
J.S.G. di 30 aña di edat, pa 


HUSTISIA 


Polis ta sigui parti but 
Outo ta dal siklista 


Detenshon pa destrukshon i maltrato 


manehá bou di inuensia 
di alkohòl i a dun’é un but 
pa manehá sin reibeweis 
bálido, sin plachi di number 
i sin seguro bálido. 
Alrededor di 7.30 or di 
anochi, ‘meldkamer’ sentral 
a risibí notikashon di un 
aksidente entre un outo i un 
pikòp riba Kaya Nikiboko 
Nort. E shofùr di e outo a 
resultá heridá i ambulans a 
transport’é pa hòspital pa 
tratamentu médiko. 
For di investigashon ku 
e departamento di tráko di 
KPN a hasi, a resultá ku e 
pikòp tabata kore mas duru 
ku e velosidat permití. 


Un aksidente entre un 
skuter i un pikòp a tuma lugá 
riba Kaya Internashonal. E 
shofùr di e skuter a deklará 
ku el a pèrdè kòntròl riba 
su stür den un bògt i pa e 
motibu aki el a resultá ku 
su skuter riba e otro banda 
di kaminda. E shofùr di e 
pikòp ku tabata bini for di 
direkshon kontrali, a dal 
frontal den e skuter. 
E shofùr i e pasahero 
di e skuter tabatin un hèlm 
bistí pero a resultá heridá. 
Ambulans 
a 
transportá 
ámbos 
pa 
hòspital 
pa 
tratamentu médiko. 


Shofùr bebí ta kousa aksidente 


Ladronisia di dos skuter 


K R A L E N D I J K 
-- Durante e parada di 
karnaval na Playa siman 
pasá, polis a atendé ku tres 
establesimentu di hóreka 
ku tabata bende bebida den 
bòter di glas, despues di 
kua nan a kuminsá hasi uso 
di kùp di plèstik. 
Banda di esei a hasi un 
tèst di supla ku tur shofùr 
ku tabata forma parti di 
e parada di karnaval riba 
uso di alkohól, for di kua 


a resultá ku tres shofùr a 
konsumi mas alkohòl ku ta 
permití na momentu ku bo 
ta tras di stür. 
A saka nan for den e 
parada pa seguridat di tur 
presente. 
Ta 
importante 
pa 
menshoná 
ku 
promé 
ku e parada, a instruí 
organsadónan di karnaval 
pa avisá tur shofùr ku nan 
no por konsumí alkohòl 
tras di stür. 


Bebida den bòter di glas prohibí 


Entre djaluna 29 di yanüari i djárason 14 di febrüari a duna vários but pa violashon 
den tráfiko durante di kòntròlnan rutinario. 


Basta but pa 
violashon den tráfiko 


Esakinan tabata lo siguiente: 


5x pa manehá sin plachi di number; 
4x pa tene telefòn den man miéntras ta stür; 
4x pa manehá sin faha di seguridat bisti; 
3x pa manehá den direkshon prohibí; 
8x pa manehá sin hèlm bisti; 
7x pa manehá sin seguro bálido; 
5x pa manehá sin reibeweis bálido; 
2x pa stashoná robes. 

HUSTISIA 


K R A L E N D I J K - 
Djaweps di febrari 
último 
skal 
Marian 
Veneberg 
a 
trese 
su 
último kaso dilanti hues 
na Boneiru. Awor a yega 
e momentu pa Veneberg 
regresá Hulanda. Veneberg 
a kuminsá traha promé di 
ougsts komo skal 
na Boneiru, na aprel 2021 e 
tabata enkargá komo skal 
mayó. Sinembargo e no a 
keda largu den e funshon 
aki i a bolbe fungi komo 
skal. Ministerio Públiko 
di Boneiru ta pèrdè awor 
un skal ku tin mas di 
30 aña di eksperensia. 
BONERIANO 
a 
hiba 
kombersashon ku e skal 
tokante su eksperensia na 
Boneiru. “Mi ta konsehá 
tur hende pa traha un 
temporada aki. Bo ta bira 
kreativo 
pa 
por 
logra 
algu den bo trabou. Bo 


ta siña pensa ‘out of the 
box’. Sigur bo abilidatnan 
ta desaroyá”, el a bisa. 
Veneberg tin 63 aña di edat 
i ta stòp kompletamente 
komo skal. “Mi ta baha 
ku penshun i lo sigui bin 
Boneiru ku mi famia sigur 
pa pasa wenter”, el a splika. 
Mester menshoná ku bou 
di sospechosonan e skal 
aki ta konosí komo estrikto 


i pa su frase famoso: “Bai 
i no peka mas.” Veneberg 
ta enfatisá di a siña hopi 
aki na Boneiru. “Kiko mi 
ta hiba ku mi? Realisá kon 
bon nos tin na Hulanda. 
E limitashon ku bo tin na 
Boneiru, ta un luho pa traha 
na Hulanda. 
Kaminda tin tur klase 
di posibilidat i tur kos ta 
klaro.” 


Fiskal Marian Veneberg ta regresá Hulanda 


KRALENDIJK Polis 
ta hopi aktivo den tráko. 
Alrededor di 12 or di mèrdia 
riba djaweps di febrari, 
a tene un kòntròl di tráko 
riba Kaya Internashonal. 
Aki a para i kontrolá 8 
vehíkulo, di kua 1 skuter. 
Durante e kòntròl a resultá 
ku un di e vehíkulonan no 
tabata sigurá i e shofùr no 
por a mustra un reibeweis 
bálido. Pa e motibu aki e 
shofùr a haña but. 
Riba djárason 14 di di 
febrüari, 5.30 or di atardi 
a tene un kòntròl di tráko 
riba Kaya Nikiboko Sùit. 
Aki a para i kontrolá 25 
vehíkulo, di kua 12 shofùr 
a haña un but. 


E butnan tabata pa lo 
siguiente: 
11x pa manehá sin faha 
di seguridat bistí; 
1x pa pa tene telefòn den 


KRALENDIJK -- Riba 
djaweps di febrari, 
alrededor di 8.15 or di 
anochi, a detené un hòmber 
di inisial E.J.d.J. di 72 aña 
di edat riba Kaya Korona 
pa manehá bou di inuensia 
di alkohòl. E sospechoso 
tabata 
enbolbí 
den 
un 
aksidente entre dos outo 
riba un sitio di stashoná 
outo na Kaya Tintorero i 
tabata ke bandoná e sitio. 
Un persona ku tabata 
presente na e sitio a par’é. 


Durante un kòntròl por a 
nota vários karakterístika 
ku ta indiká ku e tabata bou 
di inuensia di alkohòl. 
A dun’é òrdu pa hasi un 
tèst di supla pero despues 
di a purba tres biaha e 
sospechoso no por a hasi e 
tèst di supla i a detené. En 
konekshon ku resultado di 
un análisis di rosea ku a 
hasi kuné na warda di polis, 
a konská su reibeweis. 
No tabatin herido na e 
aksidente. 


man miéntras ta manehá. 
KPN ta hala atenshon 
di un i tur pa nan tin e 
dokumentunan 
nesesario, 
na òrdu. Tambe ta konsehá 
estriktamente pa kumpli ku 
e reglanan di Lei di Tráko. 
Ku esaki bo tambe ta 


kontribuí na un tráko seif 
i sigur riba e isla. 
Bo no ta kumpli ku 
reglanan? Bo por haña un 
but. E suma di un but pa e 
violashonnan menshoná ta 
varia entre $30 te ku $225. 


KRALENDIJK 
-- 
Riba djamars 13 di febrüari 
a detené un hòmber di 
inisial J.M.W. di 20 aña 
di edat en konekshon ku 
maltrato. E sospechoso 
tabata enbolbí den un 
bringamentu. 
Alrededor 
di 11.55 or di anochi riba 
djamars 13 di febrüari 
a detené dos hòmber 
durante di e marcha di 
despedida di karnaval en 
konekshon ku maltrato. 
Nan tabata enbolbí den 
un 
bringamentu 
den 
besindario di stadion. Ta 
trata di un hòmber di inisial 
C.L.S.M. di 18 aña di edat 
i un hòmber di inisial J.S.P 
di 18 aña di edat. 


Riba djamars 13 di 
febrüari, 
alrededor 
di 
. or di anochi a detené 
un 
hòmber 
di 
inisial 
C.A.O.V. di 66 aña di edat 
en konekshon ku menasa. 
E sospechoso a menasa 
un dama ku un machete 
durante di un pleitu. Riba 
djaluna 12 di febrüari a 
detené un hòmber di inisial 
W.R.C. di 39 aña di edat en 
konekshon ku buracheria 
públiko i pa violashon 
di Lei di Identikashon 
BES. E sospechoso tabata 
kousa molèster den kura 
di deskonosínan di dje. 
Durante di e detenshon 
e sospechoso no por a 
identiká su mes tampoko. 


KRALENDIJK 
-- 
Alrededor di 10.50 or 
di 
anochi, 
‘meldkamer’ 
sentral a risibí notikashon 
di kiebro den un kas na Kaya 
Neerlandia. E habitantenan 
di e kas a deklará ku nan no 
tabata na kas na momentu 
di e kiebro i na momentu ku 
nan a yega kas nan a ripará 


ku a horta algun artíkulo. 
Esta algun prenda, un lampi 
i sèn kèsh. Ta investigando 
e kaso. Kuerpo Polisial 
Hulanda Karibense ta hasi 
yamada na un i tur ku a 
mira òf ku tin informashon 
tokante e sospechosonan, 
pa tuma kontakto ku polis 
via 715 8000 òf via di e liña 
di tep 9310. 


Detenshon pa manehá bou di influensia 


Kiebro den kas 


Wak pa bo dokumentonan ta na òrdu 
Polis ta hopi aktivo den tráfiko 


Menasa, maltrato i buracheria 
Polis a realisá 
varios detenshon 


KRALENDIJK -- Riba 
djárason 14 di di febrüari 
a drenta keho di ladronisia 
di un skuter. E skuter ku 
no tabata na lòk, tabata 
stashoná den kurá di un 
kas situá na Kaya Gloria. 


Deskonosínan a bai kuné 
entre 2 or di mardugá i 6 
or di mainta. Ta trata di un 
skuter koló pretu di marka 
Piaggio, tipo IP , ku 
plachi di number MF-3971. 
Ta investigando e kaso. 


Ladronisia di skuter 

K R A L E N D I J K - 
Apénas dia di e 
gobernashon nobo di e 
partidonan Demokrat, M21 
i frakshon Vrolijk a pasa, 
ku spesialmente partido 
MPB a bira hopi desesperá. 
Siman largu e lider 
polítiko i e konsehal di 
nan partido ta bai medio di 
prensa, hibando un polítika 
hopi negativo i bieu. 
Personalmente mi a kere 
sigur ku e hóben nan aki 


realmente lo hasi polítika 
moderno i kambia e forma 
ku nan èks lider a hiba 
polítika. 
Lamentabel di e dos 
personanan aki ta ku nan ta 
tira un kantidat di kos den 
haltu miéntras mayoria ta 
kos ku nan mesun koalishon 
a pasa den pasado. 
Tambe ta tira den haltu 
ku nan a para un kantidat 
di proyekto, pero no ta 
menshoná ningun. I di e 


forma engañoso aki nan ke 
inuensia pueblo. 
Awor pa e subimentu di 
sèn pa frakshon di konseho 
insular nan ta reklamá ku 
mester hala esaki aden bèk, 
miéntras ta nan mes a trese 
dilanti i vota pro. 


Kontradisí 
Despensa, 
pero 
aparentemente 
e 
dos 
nobato nan aki ta kere ku 
na Boneiru, pueblo no ta 
lesa? Bon kla a sali den 
prensa ku tur e desishon 
nan aki ta tuma lugá bou 
di e gobernashon di MPB i 
PB mes 
Dus no bin tira falta 
riba e gobièrnu nobo. E 
politikeria aki ta mustra ku 
spesialmente MPB ta hopi 
desesperá i fuera di esei no 
sa kon pa hiba oposishon 
Kada bia bo tende e lider 
polítiko di MPB aki papia 
na radio, e mes ta toka i e 
mes ta balia. 
Tur lokual ku e ta trese 
dilanti e mes ta kontradisí 


despues. 
Esaki ta muestra di no 
ta bon prepará, I ta papia 
kos ku otro hende a bisé pa 
papia. 


Dikon a para 
proyekto? 
Un otro kos ku e lider 
polítiko aki ta trese dilanti, 
ku nan a laga un kantidat di 
proyekto atras, pero no ta 
menshoná ningun. Esaki ta 
otro prueba ku ta manipulá 
pueblo. E úniko proyekto 
ku si a sali den publisidat 
i ku a wòrdu pará dor di 
gobièrnu ta e edisio di LTS 
òf ‘ambachtschool’ bieu na 
Playa Pariba. A par’e dor ku 
e gobièrnu anterior di MPB 
i PB a duna un kompania 
probablemente kompinchi 
un pastechi gordo gordo 
di mas ku 3 mion dòler pa 
kambia un dak. 
Awor aparentemente sea 
e kompania enkuestion aki 
no sa ku gobièrnu a kambia 
o ta kere ku esun aktual ta 
mesun kèns ku esun anterior 


i ke bai kobra un montante 
èkstra di 2.5 mion dòler 
mas. Pa mesun dak Ku e 
sèn aki por traha no 1 pero 
edisio nobo nobo. Pero 
despues di analisá esaki 
mihó, e kos straño a bira 
kla pa mi. 
E forma ku a hinka e 
proyekto aki den otro, esta 
sin un preparashon drechi 
e nal ta bira meskos 
ku e rotònde di Kaya 
Amsterdam. 
Pa MPB i PB su mala 
suerte tin un gobièrnu nobo 
ku sí sa kon ta kontrolá tur 
proyekto i no ta kai pa e 
tipo di praktiká nan aki. 
Komo tal mi sugirí e 2 
nobato nan di MPB pa stòp 
ku e politikeria negativo 
ku nan ta hibando, pasobra 
esaki ta kontra produktivo 
pa pueblo boneriano. 
MPB i PB boso a 
duna susiente pastechi, 
empaná, repa i nasi goring 
kaba 
na 
kompania 
i 
kompinchi. Awor a yega 
ora pa pueblo 


Alsi Anthony na palabra: 
“Desesperashon hopi grandi” 


KRALENDIJK – “No tin 
nada poné den presupuesto 
di 2024, tampoko 2025, pa 
loke ta trata trahamentu di 
pista di dragrace na e área 
di Onima.” Esaki ta loke 
Clark Abraham a kontestá 
BONERIANO su reportero 
ittipaldi Pietersz djabièrnè 
16 
di 
febrüari 
2024. 
Miéntras tur hende ku ta 
gusta e deporte, ta sperando 
luna di desèmber 2024 pa 
e pista ta kla, e diputado 
nobo a bisa bon kla, ku no 
por spera nada, pasobra no 
tin nada riba papel pa traha 
niun pista di dragrace. 


Prueba 
Diputado 
Clark 
Abraham a sigui bisa: “ 
Bisa e eks diputado bin ku 
e BC-besluit unda tin pará, 


ku e pista ta bini. No bai tras 
di kiko diputado a bisa e ta 
bai traha. Pone riba prueba. 
Pueblo mester ta kritiko 
i no bai den fantasma 
polítiko. Puntra nan ki dia 
tabata bai kuminsá.” 
“Boso no ta haña ta 
remarkabel ta nèt promé 
ku elekshon a presentá e 
asuntu di trahamentu di 
pista di dragrace? Na 2019 
a papia di pista di dragrace 
i a bisa ta 400 mil mester. 
Despues na 2023, dragstrip 
a bira pista di fever. A 
krea un espektativa serka 
un grupo di hende, ku no 
tin niun base pa kumpli 
kuné. Ta riba televishon 
mi a mira un pintura di un 
pista di dragrace, pero no a 
presentá nada osial.” 
Responsabel 


“Nos komo gobièrnu 
responsabel, ke papia wak 
kiko lo por i nos lo pon’é 
kaminda e mester ta, pa e 
bira realidat. Masha dia a 
papia di tin solushon pa 
Tanki 
Matrimonio. 
Bai 
wak den e presupuesto 
2024 pa nos mira unda ta 
skirbí ‘Tanki Matrimonio’. 


Diputado Clark Abraham 
“Nada riba papel pa traha pista di dragrace!” 


No por hañ’é pasobra e no 
t’ei”, diputado Abraham a 
bisa. 
Abraham a bisa ku tin 
hende a aserk’é, bisando ku 
eks diputado a bis’é traha 
numa, siendo e no tabatin 
e tereno òf outorisashon. Si 
un diputado bisa bo algu, 
laga e rma i stèmpel pa bo 
tin prueba. 
Abraham: 
“Pa 
loke 
ta trata e parti di pista di 


fever nos porta ta habrí pa 
yega na e mihó forma pa 
atendé ku e pista. Nos ta 
papiando ku algun grupo 
pa wak kon nos por logra 
algu. Nos porta ta habrí pa 
kualke kombersashon pa un 
solushon. Niun hende no a 
aserká nos ainda. Awor tur 
hende ku ta den e mundu 
di motosaikel fever òf 
dragrace, pasa serka mi pa 
nos papia.” 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon 
nobo di 4 ora. 
E programashon aki ta ripití pa 24:00. 


REFLEKSHON 
UN ORASHON SINSERO I GENUINO 
"E orashon efektivo di un hende hustu por logra hopi." 
Santiago 5:16b(BS) 


Señor ta masha interesá pa nos papia kunÉ. Den 1 
Tesalonisensenan 5:17 Señor ta bisa: "hasi orashon sin 
stòp;" Señor Dios ke pa nos ta den konstante komunion i 
kombersashon kunÉ. Dikon? Wèl pasobra E ta stima nos, E 
sa tur kos, E por tur kos i E ta tur kaminda. Ker men ku den 
kualkier nesesidat ku nos ta, nos por papia kunÉ tokante di 
tur kos. 
Señor sa ki solushon ta mihó i E lo sòru pa habri porta 
kaminda ta nesesario i sera porta ora ta nesesario. 
E echo di papia ku Dios no mester ta algu kompliká. 
Simplemente papia loke bo tin riba bo kurason. No tin mester 
di palabranan elokuente, djis un orashon sinsero, honesto i 
habrí. Nos no mester purba impreshoná Dios ku palabranan 
grandi, Dios konosé nos kurason i sa nos nesesidat, nos 
mester papia kunÉ manera ku un Tata òf un bon amigu. 
I den bo orashon tuma tempu tambe pa pidi yudansa di 
Señor pa otro hende ku bo konosé, ku kisas ta malu, tristu, 
sin konsuelo, den nesesidat, etc. Den e versíkulo di awe 
Beibel ta bisa ku orashon di un hustu por logra hopi. Dios 
tin promesanan pa esnan ku ta hasi orashon. E ta fiel i ta 
kumpli. 
"Sklama na Mi, i lo Mi kontestábo," Jeremias 33:3a 
Miralda Paula-Frans 


Produkshon PGM 


12.00 Aktualidat: 
Willem Cicilia 
13.00 Aki Sint Maarten: 
Clara Reyes 
14.00 Herensia: 
Lorenso (Pochi) Finies 
15.00 BAPA: 
Ban Bek Den Tempu - Kas Di Kuido 
16.00 Herensia Korsou: Editha Finx y Bienvenido Richarson 
17.00 Dokumental: 
Washington 
19.30 Puerto Latino: 
Luis Zárraga 


20.00 Herensia: 
Maria Anna Frans Schermer 
21.00 Aki Boneiru: 
Toyan Frans (Bakuna) 
22.00 Herensia: 
Henry Toré & Theresita Toré 
23.00 BAPA: 
Zarzinio Josephia & Lucia Schoop 

YN Enterprises B.V. 


ta buska 
2 limpieza general 


Pa mas inf. # di telefón 785-8103 


FENEM B.V. 


ta buska 
2 metselaar / 2 schilder / 
1 timmerman 


Pa inf. 599-786-3458/777-5148 


WE ARE SEEKING 


Position: Team Member Hostess-Waitress 


We are seeking a highly motivated and enthusias- 
tic team member to join our retail shop in the heart 
of Kralendijk. As a hostess-waitress, you will be 
responsible for providing exceptional customer ser- 
vice, ensuring that our clients have a positive ex- 
perience. 


Position: Supervisor 


We are seeking a motivated and experienced su- 
pervisor to join our retail shop in the heart of 
Kralendijk. As a supervisor, you will play a crucial 
role in overseeing daily operations, ensuring cus- 
tomer satisfaction, and maintaining a positive work 
environment. 


For more information send us an email: 
andrea@manpinnacle.com 


KRALENDIJK 
– 
Resistensia 
kontra 
e 
aktual 
koalishon 
aktual 
ta kresiendo. Un persona 
ku último simannan ta 
kuestionando e koalishon 
aktual 
(Demokrat/M21/ 
Vrolijk) fuerte ta analista 
polítiko Arthur Sealy, ku 
den un komentario saká 
ayera ta splika kon ta usa 
engaño, triki i mentira pa 
logra algu ku pueblo no 
mag sa. 
Sealy ta remarká: “Tin 
diskushon, ainda no fuerte, 
tokante; asko, parse no 
mag bisa frakaso, na Sint 
Maarten, 
reunion 
porta 
será, 
kompensashon 
pa 
miembronan di konseho 
Insular i rir interino i ke 
eksigí servisio di impuesto 
bèk. Awor ta laga BHM, ku 
rapòrt CRM Link bou di 
rekomendashon na punto 
47 ta sugirí pa eliminá BHM 
i bini ku un Shared Service 
Center, pa tuma medida 
den maneho di Selibon. Ku 
otro palabra sin ku tin un 
lèter riba papel mester kore 
ku señor Leito.” 
Mas aleu Sealy ta indiká 
ku tin atake fuerte kontra 
konsehal 
out 
(MPB). 
“Ta tres opshon tin segun 


Bismarck, arkitekto di pais 
Alemania. Bo por koperá, 
isolá òf eliminá bo enemigu. 
Ta skohe pa eliminá Leito i 
isolá Wout. Ocho miembro 
no mester ayudo di Wout, 
pero sí ta dependiente 
di grir interino i no ta 
kuestioná 
ni 
kontrolá 
kolegio Ehekutivo. Tin un 
tendensia den direkshon di 
konsentrashon di poder i 
kapital.” 
Segun Sealy, ta usa 
strategia ku porta será, ta 
papia di proseso ku no ta 
nalisá. Ta usa engaño, triki 
i mentira pa logra algu ku 


pueblo no mag sa. Ta engañá 
ku e kompensashon ta pa 
hasi uso di profeshonal. Ta 
niká ku kada konsehal ta 
bai saka 7367 dòler pa luna 
pa konseho eksterno. 
Sealy: “Korupshon no 
ta leu. Triki ta e asuntu di 
kambia e desishon i ningun 
hende 
ke 
trese 
dilanti 
kiko a pasa. Mentira ta 
ku tin diesshete punto di 
konsenso, ku ta nada mas 
ku kobardiá, entre islanan 
BES. Bisa libremente ku tin 
pero no tin ningun akuerdo 
rmá. No ta splika ki ta e 
motibu pa no a rma. Ta 


kreando 
“elitarismo” 
abiertamente na Bonaire 
ku defensornan ku konosé 


solamente “òrdu ta òrdu” di 
lider.” 


Resistensia kontra koalishon oumentando 
Korupshon no ta leu! 

KRALENDIJK -- E 
areglo pa inisiativa sosial 
di e programa Pasado di 
Sklabitut lo bai den konsulta 
riba internèt. E areglo ku 
ta bai den konsulta riba 
internet awo, ta destina pa 
sostene 
inisiativa 
sosial 
na Hulanda Oropeo ku ta 
kontribuí na, konsientisá, 
rekonosé, konmemorá of 
e impakto di e Historia di 
Sklabitut Trans-Atlántiko. 
Kuminsando 16 di febrüari 
públiko por reakshoná pa 
un periodo di 30 dia riba 
e areglo via e siguiente 
website: 
https:www. 
internetconsultatie.nl/ 
slavernijverleden. A pone 
un suma di €100 mion 
disponibel pa un biaha. 
Lo repartí e suma aki den 
tres parti: €33,3 mion pa 


Hulanda Oropeo, €33,3 
mion pa e parti Karibense 
di Reino i €33,3 mion pa 
Sürnam. 
E areglo ta duna atenshon 
pekuliar 
na 
promové 
organisashon ‘grassroots’ 
di 
desendientenan 
i 
komunidatnan 
envolvi. 
Di e manera aki nan 
por 
profeshonalisá 
nan 
organisashon 
mas 
aleu 
i reforsá esaki pa medio 
di un ‘voucher’. Tambe, 
ta duna oportunidat na 
inisiativanan mas grandi, 
ku ta traha ku organisashon 
‘grassroots’ òf den kua 
ta 
inkluí 
organisashon 
‘grassroots’ 
den 
e 
proyekto, mas prioridat den 
otorgamentu di supsidio. 
Ademas, e areglo ta destiná 
pa inisiativa sosial ku 


ta enfoká riba reforsá e 
komunidat di desendiente 
di esun sklabisá i pa 
selebrá 
i 
engrandé 
su 
resiliensia. E areglo ta 
destiná tambe pa proyecto 
mas grandi ku tin un 
impakto konsiderabel riba 
engrandesé konosementu, 
k o n s i e n t i s a s h o n , 
r e k o n o s e m e n t u , 
konmemorashon 
i 
aserkamentu di e impakto 
di historia di sklabitut. 


Kontribushon oral 
Pa e parti Karibense 
di Reino i Sürnam a traha 
riba areglonan separá na 
midí. Pa e parti Karibense 
di Reino ta spera ku lo 
implementá e areglo den 
verano di 2024. Lo publiká 
e areglo pa Sürnam na un 


Konsulta di internèt pa areglo di 
inisiativa sosial Pasado di Sklabitut 


otro momentu mas despues. 
Den e lunanan benidero 
lo 
organisá 
diferente 
seshon na e islanan pa 
risibí input. Abitante por 
partisipá aktivamente na 
e formashon di e areglo 
pa inisiativa sosial den 
parti Karibense di Reino. 
E seshonnan ta esensial 
pa hasi nesesidat i vishon 
regional parti integral di e 
programa kompletu. 


Partisipashon 
Ku un aserkamentu unda 
partisipashon ta sentral, por 
tuma pasonan sólido den e 
elaborashon di e diskulpa 
pa Historia di Sklabitut. 
Den e aña tras di lomba 
a hiba kòmbersashonnan 
intensivo ku un grupo 
amplio 
di 
desendiente 
i 
esnan 
envolví. 
E 
kòmbersashonnan 
aki 
a 
produsíi perspektiva nobo 
ku lo forma e base pa e 
plan di maneho. E büro 
Truetalk bou di enkargo di 
ministerio di Asuntunan 
Interno 
i 
Relashonnan 
den Reino a kòmbersá ku 
270 desendiente i esnan 
direktamente 
envolví. 
A implementá diferente 
método di diálogo pa esaki, 
entre otro kombersashon 
individual, reunion di mesa 
rondó i kombersashon den 
un situashon natural, riba 
kaya òf den tienda. Tur 
komunidat di desendiente 


ta envolví den esaki. 
Den e selekshon di 
partner 
di 
diálogo 
a 
pone atenshon na edat, 
envolvimentu organisatorio, 
envolvimentu emoshonal, 
‘background’ 
kultural 
i 
repartishon 
regional. 
E 
perspektivanan ku a sali 
for di e estudio ta enfatisá 
e konsekuensianan di e 
Historia di Sklabitut te dia 
di awe, i ku ainda ta sinti 
riba tereno di bibienda, 
edukashon, 
i 
merkado 
laboral. Tin nesesidat pa 
inisiativa sosial ku ta ofresé 
solushon pa e desigualdat 
struktural aki. Pero tambe 
ta mira e konmemorashon 
komo un bon medio pa 
trese mas igualdat den 
e komunidat aktual. Fin 
di yanüari ocho minister 
i 
sekretario 
di 
estado, 
entre nan Alexandra van 
Huelen, Hugo de Jonge, 
Hanke Bruins-Slot, Robbert 
Dijkgraaf i ranc eerwind 
a bai den kòmbersashon ku 
alrededor di 70 desendiente 
na teatro Diligentia na 
Den Haag. Tópiko tabata 
e pasonan pa tuma despues 
di e kòma, e koncepto di 
areglo pa inisiativa sosial, 
e skema pa e Komité 
di 
Konmemorashon, 
Partisipantenan 
di 
e 
seshonnan di diálogo aki a 
bini di Hulanda Oropeo, e 
parti Karibense di Reino i 
Sürnam. 


KRALENDIJK 
– 
Fundashon 
Históriko 
Kultural 
Boneriano 
(FuHiKuBo) 
ta 
lansa 
dos 
programa 
Herensia 
pa siman. Esun promé ta 
estrená tur djárason mèrdia 
12or i esun di dos ta bai den 
aire djasabra mèrdia 12or. 
Den e programa di djasabra 
último 
invitado 
tabata 
Marichi 
Frans-Schermer, 
nasé den Rincon, bibá den 


pasado na Kòrsou, pero pa 
basta aña bèk riba su isla 
natal. 
Den e programa aki, ku 
t’e promé di un seri di mas 
programa, Marichi Frans 
ta papia di su infansia i 
Rincon di ántes. El a nase 
i lanta den e bario aki. 
Marichi despues di a sigui 
skol básiko na Boneiru a 
bai studia na Kòrsou. El 
a bira maestra di skol i 


a traha tantu na Boneiru 
komo Kòrsou. 
E 
programa 
aki 
ta 
ripití awe djaluna pa or 
di anochi i pa último biá 
mañan djamars mainta 8or. 
Herensia ta pasa tantu 
na Flamingo TV komo na 
Telbo, 
respektivamente 
kanal 23 i kanal 70. Tambe 
riba 
arii 
por 
haña 
Bonaire.tv, mas aleu riba 
Internèt na bonaire.tv/live. 


Promé Herensia ku Marichi Frans-Schermer 

KRALENDIJK--Dies 
di mart binidero, Special 
Olympics 
Bonaire 
ta 
organisá e di 21 edishon di 
Walk-A-Thon. 
Djabièrnè 
anochi 
Annemarie 
Mercera, 
Earon 
Rosario, 
Sergino 
Finies 
i 
presidente 
di 
Special Olympics Boneiru 
Rolanda Hellburg – Makaai 
Hellburg, a papia ku prensa 
di nan aktividat. 
“Special 
Olympics 
Bonaire, 
ta 
prepará 
atletanan spesial riba tereno 
di deporte. 
Nos tin hende ku tur aña 
ta koperá ku nos atletanan, 
pa 
nan 
por 
kompetí 
den 
kompetensianan 
internashonal. 
E aña aki e kaminata ya 
konosí ku ta karga e nòmber 
Walk-A-Thon, ta kuminsá 
na kas di katibu i kaba na 
Rincon. Ta trata di 21 aña 
ku ta organisá e aktividat.” 
Earon Rosario a bisa: “ 
Mas tardá 4:30 di mardugá, 
tur bùs ta sali pa sùit. 5or 


baiskelnan ta sali i 5 minüt 
despues, esnan ku ta kana ta 
sigui. Ta bai tin bùs pa yuda 
esnan ku kansa na kaminda. 
E distansia ta 30 kilometer, 
sali na Saliña i bai Rincon 
na Tia Sani.” 


Anne Marie Mercera 
“E aña aki karchi ta 
na balor di dòler. Por 
komprondé ku ya e benta 
ta bai hopi bon. Dia 8 i 9 
ta bende karchi na osina 
di Special Olympics, nèt 
pariba di misa katóliko na 
playa. Esaki ta di 5or pa 7or 
di atardi.” 


Sergino Finies 
representante di Ennia 
“Nos ta gusta duna bèk 
na komunidat. Momentu 
nos a mira e posibilidat 
pa koperá, nos a opta 
umbes pa hasié. Pueblo 
kumpra karchi i sostené 
e atletanan di spesial di 
special Olympics Bonaire. 
Ta bai tin tres salida. 5or 
di mardugá na e kasnan di 


katibu na Saliña, 6:30 na 
Stadion di Playa i : na 
Bon Bida.” 
Durante e anochi ta 
entregá un rekonosementu 
na 2 persona ku no ta sigui 
ku e trabou di yudansa na 
e organisashon. Ta trata di 
Willy i Merida despues di 
hopi aña nan a stòp. 


Walk-A-Thon di Special Olympics 


illiam Piar: “Ku doló 
na mi kurason, mi mester 
stòp pa duna mas atenshon 
na mi esposa. E ta rekerí 
hopi atenshon i mi a skohe 
pa esei. Mi a hala tras un 
ratu. Mi a pasa masha dushi 
temporada ku e atletanan. 
Semper ku mi por lo mi 
yuda sigur. Danki pa duna 


e honor awor ku mi ta na 
bida.” 
Merida Statia: “Mi a 
laga e parti di coach un ratu, 
pero ta keda den bestür. 
Semper mi tei i por konta 
ku mi sosten. Mi kurason ta 
bati pa e atletanan.” 
E hendenan aki ta hasi e 
trabou boluntariamente. 


K R A L E N D I J K - 
Art 
Culture 
Education 
Foundation 
ta 
anunsiá 
ku inskripshon a habri 
pa e periodo nobo di 
ACE Art Academy. ACE 
Art Acedmy ta e parti 
edukativo den kua ACE 
Foundation ta organisá 
diferente tayer i lèsnan di 
arte i kultura den diferente 
disiplina i proyekto. ACE 
Art Academy ta konsistí 
di tres proyekto prinsipal. 
ACE 
Kids 
Club 
pa 
muchanan di 4 te ku 8 aña, 
AE Tweens pa muchanan 
di 9 te ku 12 aña, i Gang 
di Arte Bonaire ku ta pa 
hóbennan di 13 t/k 19 aña. 
Awe a habri inskripshon 
pa ACE Kids Club i ACE 
Tweens lub. 


ACE Kids Club 
ACE Kids Club tabata 
un di e promé proyektonan 
di 
ACE 
Foundation 
kaminda ku vários mucha 
ku a kuminsá e tempu ei 
a sigui segun transkurso 
di añanan, segun nan a 
krese pa AE Tweens ku 
a ser introdusí den 2023. 
ACE Kids Club a forma 


parti di diferente proyekto 
manera entre otro Siman di 
Muzik pa Mucha i Siman di 
Buki pa Mucha. Tambe nan 
a traha diferente kantika i 
video-klepnan pa mucha 
i tambe showman teatral. 
Awor AE oundation ta 
kla pa kuminsá ku un grupo 
nobo di ACE Kids Club 
kaminda ku nan lo haña 
lèsnan di baile, drama, 
kanto i mas. 


ACE Tweens Club 
AE Tweens lub a 
keda osialmente lansa na 
luna di Mei 2023 i a mira e 
grupo aki konkista kurason 
di pueblo tantu na Boneiru 
komo na Aruba kaminda 
ku nan presentá entre otro 
den show nal di ang di 
Arte Aruba i tambe na Tele 
Aruba. Na Boneiru nan a 
hasi diferente presentashon, 
a saka kantikanan nobo i 
tambe un video-klep titulá 
“Boneiru ta mi kas” komo 
parti di e proyekto di Siman 
di Buki pa Mucha 2023. 
Formashon Sosial i 
Emoshonal 
Den e mundu di artístiko 
hopi bia e artista ta wòrdu 


konfrontá ku situashon nan 
òf desishonnan ku mester 
tuma ku por impaktá nan 
trayekto seya positivo òf 
negativo. Esei ta e motibu 
pa kiko Formashon Sosial 
i Emoshonal ta e sentral 
den tur nos proyektonan. 
Ta 
importante 
pa 
e 
futuro artista rekonosé i 
komprondé emoshonnan 
propio i di personanan 
rondó di dje. Ta importante 
pa e artista konosé su mes 
bon i ta sigur di su mes i su 
metanan ku e ke alkansá. 


Inskripshon 
Pa 
inskribí 
pa 
ACE Art Acadmy su 
siguiente 
periodo 
por 
tuma kontakto ku ACE 
Foundation na number 
di telefòn +599790-0155 
(disponibel 
tambe 
via 
Whatsapp) òf por bishitá 
nos 
paginá 
Facebook 
ACE Bonaire kaminda 
ku tur informashon lo ta 
disponibel. Tene kuenta 
ku inskripshon ta sera 
Djabierne 1e di mart 2024. 
E periodo aki lo kore di 
mart te ku yüli 2024. 


ACE ART ACADEMY ta habri inskripshon 

KRALENDIJK 
-- 
Djadumingu 18 di febrüari 
tabata promé misa den 
tempu di kuaresma. Hopi 
hende 
tabata 
presente 
na Parokia La Bírgen di 
Coromoto. Momentu di resa 
Nos Tata ku ta na shelu, 
pader Marc Hooijschuur, a 
yama tur mucha na altar pa 
resa huntu kuné. 
Tambe 
pader 
a 
bendishoná 
esnan 
u 
a 
kumpli 1 aña mas di bida 
riba e dia. 


Misa promé djadumingu di kuaresma 


K R A L E N D I J K - - 
Djabièrnè manisé djasabra 
17 di febrüari, Elske Lucia 
di MCB, a yega e edat di 50 
aña i maske e tabatin gana 
pa topa Abraham, e mester 
a aseptá ku ta Sarah e ta 
topa. 
Huntu ku un grupo di 
amigu i amiga, nan a kore 
den bùs djabièrnè anochi 
lat. Tabata un sorpresa p'e. 
ega na Parke ilhelmina 
diesdossor di anochi, na 
unda The Boyz brasbènt 


tabata sper’é. Tambe su 
mayornan i algun persona 
mas a top’é na parke i nan a 
balia i gosa poko riba ritmo 
di Asambeho. 
Despues di un momentu 
di baliamentu, e grupo a 
subi bùs i a kontinuá nan 
rumbo pa mas selebrashon 
e mardugá. Asina ta selebrá 
50 aña òf laga. Ta un biaha 
den bida, hende ta yega 50 
aña. Selebr’é manera Elske. 
Tur afó. 


Elske a topa Sarah 


Jay-zion Wout a 
kumpli 5 aña 


Ayera Jay-zion Wout a kumpli 5 aña di edat. Mama 
Vie i Wela Rita a selebrá e kumpleaño di Jay-zion en 
grande aya na Hulanda. Sigur tabata un dushi dia pa 
Jay-zion. Huntu ku su ruman Gedyon a kome bolo i 
habri regalonan. 

Deklarashon di 
Inkomstenbelasting 2023 


Ta tempu atrobe pa hasi deklarashon di 
Inkomstenbelasting. Hasi esaki promé ku 15 di mei 
online via MijnCN.nl, esei ta fásil, seif i rápido. 


Kon pa hasi esaki bo por lesa i wak aki: 
papiamentu.mijncn.nl/krea-i-aktiva 


Paga tinu: ta nesesario pa aktivá e 2-factor 


authenticatie. 


Purba kapta e esensia di e versíkulo akí. 
Grasia ta un negosiashon di amor di parti di Dios, pa 
hende ku no ta meresé esei. 
Dikon ?....... ta algu masha importante pa nos sa. 
Lesa e versikulo bon. 
“Pasobra pa medio di grasia boso a wòrdu salbá dor 
di fe, i esei no ta di boso mes; e ta e don di Dios; no 
komo resultado di obranan, pa niun hende no gaba”. 
Efesionan 2:5 
Esaki ta ún di e hopi kosnan ku Dios por duna .... 
Gratis – voor niks! 
Bon siman mi rumannan. Ban spera kosnan presioso. 
Tene FE i keda bendishoná. 19 Febrüari 2024 


PENSAMENTU DI SIMAN 


Blijkens 
exploot 
d.d. 
16 
februari 
2024 
van 
gerechtsdeurwaarder R.C. Anzola te Bonaire CN, is op 
verzoek van Jessica Felicia Semeleer, wonende te Bonaire 
CN, aan 1. Signa Celia Coffie 2. Miranda Juanita 
Semeleer, 3. Leonardo Daniel Semeleer, 4. Mario 
Simon Semeleer, 5. Antje Gezina van Wijk, en alle 
overige belanghebbenden, thans zonder bekende 
woonplaats of feitelijk verblijfplaats binnen Bonaire, ten 
parkette van de Officier van Justitie BES betekend het 
afschrift van het (tussen)vonnis d.d. 24 januari 2024 van 
het Gerecht In Eerste Aanleg BES, zittingsplaats Bonaire, 
waarin bovengenoemde – en alle overige belanghebbenden 
wederom worden opgeroepen ingevolge artikel 3:27 BW 
BES, om op woensdag, 20 maart 2024 om 09:05 uur 
te verschijnen in het Gerechtsgebouw in het Fort Oranje op 
Bonaire, aan het adres Plasa Reina Wilhelmina no. 1, voor 
de mondelinge behandeling van deze zaak, waarbij dit 
verzoek strekt er toe voor recht te verklaren dat 1) Jessica 
Felicia Semeleer en alle (mogelijke) belanghebbenden 
rechthebbenden zijn op het eigendomsperceel, gelegen te 
Noord Saliña op Bonaire, kadastraal bekend als afdeling 4, 
Sectie D, Nummer 420, groot 1.420 m2 (stenen huis en 
erf) welk perceel volgens de schriftelijke inzage van het 
Kadaster ter name staat van ‘ Eigenaar Onbekend’, met als 
opmerking: ‘ Volgens inlichtingen in het terrein staat de naam 
van Pieternella Thomas, overleden per adres Cefilia J. 
Semeleer geboren Thomas (…)’ en de verdeling daarvan te 
gelasten. Geslachtsnamen van mogelijke deelgenoten zijn 
onder meer Thomas, Semeleer en Coffie, 2) dat een kopie 
van het verzoekschrift is op te vragen bij de griffie in het 
Gerecht in Fort Oranje te Bonaire. 


Na deugdelijke legitimatie kan een afschrift van genoemd 
exploot van betekening door belanghebbende(n) worden 
verkregen op het onderstaand adres: 
R.C. Anzola 
Gerechtsdeurwaarders & Incasso, 
Kaya Gilberto F. Croes no. 2, 
T (+ 599) 700 7405 T (+ 599) 717 0425, 
danwel per e-mail: info@rcanzola.com 


KRALENDIJK 
-- 
“Mi ta na altura den un 
grupo di chat di koredó di 
motosaikel menasa a kai. 
Nan ke bai na mi kas i kas 
di diputado Cicilia. Bai 
hasi kiko mi no sa.” Esaki 
diputado Clark Abraham 
a bisa den un konferensia 
di prensa siman pasá, 
kaminda 
BONERIANO 
tabata 
representá 
pa 
su 
reportero 
Fittipaldi 
Pietersz. Den un forma 
arogante Abraham a dirigí 
su mes kontra Pietersz, un 
persona íntegro i korekto 
den su trabou. Asta el a 
insinuá ku Fittipaldi tambe 
ta den e grupo ku lo a 
menas’é huntu ku diputado 


Angelica Cicilia. 
Abraham: “Mi tin yu 
chikitu na kas. Mi sa ku 
abo Fittipaldi tambe ta 
den e grupo i ta skucha 
e 
kombersashonnan. 
Tur 
hende 
enbolbí 
tin 
responsabilidat. Mi porta ta 
habrí i por traha sita i pasa 
na kantor pa nos papia. Mi 


ta atvertí kualke persona, 
si nan mester akudí na 
kas di nos komo diputado 
òf kualke ámtenar, nos 
ta bai tin problema hopi 
serio ku otro. No ta asina 
e kos ta funshoná den un 
pais sivilisá. Aserka mi na 
osina i semper nos ta habrí 
pa un kombersashon.” 


Diputado ke bisti bachi di víktima 
Menasa a kai kontra 
diputadonan 

Promé Djadumingu di Kuaresma Siklo B 


Promé Lektura 
: Genesis 9, 8-17 


Salmo 
: Salmo 25, 4-9 


Di dos Lektura 
: 1Pedro 3, 18-22 


Evangelio 
: Marko 1, 12-15 


Djarason pasá, Djarason di 
Shinishi, nos a drenta Kuares- 
ma, periodo ku Iglesia ta 
yama “tempu oportuno, fab- 
orabel”. Ta e momento pa 
saminá nos bida, reflekshoná 
riba nos kondukta, koregí nos 
fayonan i drecha nos kamin- 
da. Kuaresma ta un signo di 
loke bida ta: un kanamentu ku 
nos mester hasi pa haña nos 
liberashon. Liberashon di 
piká, pasando den prueba i 
difikultatnan, ku speransa 
firme di un dia yega na e tera 
definitivo, e Herusalèm seles- 
tial ku nos ta kuminsá gusta 
for di aki bou. 
Kuaresma ta tempu di re- 
flekshon. Riba e promé dja- 
dumingu di Kuaresma e 
katekúmenonan tabata duna 
nan nòmber komo kandida- 
tonan ofisial pa boutismo ku 
lo a tuma lugá riba djasabra 
Santu durante e anochi den 
Vigilia Paskual. Durante 
Kuaresma tabata hasi un 
preparashon serkano intensi- 
vo sentrá den e aspekto ritu- 
al. E preparashon mará na 
esaki nan a risibié anterior- 


mente ku vários aña di 
preparashon. 
Durante 
Kuaresma nan tabata pone e 
katisashi ku nan a risibí promé 
na obra. Ta p’esei Iglesia ta 
rekordá nos pa nos bolbe 
pensa den forma serio riba 
nos boutismo i e kompromi- 
sonan ku e ta enserá. Esaki lo 
ta e tempu opor-tuno pa re- 
kordá ku nos ta profesá pa 
hopi aña duna morto na piká, 
ku nos ta primintí di sigui Kris- 
tu ku fieldat siendo testigunan 
fuerte di e evangelio dilanti 
nos komunidatnan kristian i 
dilanti restu di mundu. 
Iglesia ta santu manera nos 
ta proklamá den E kredo, 
pero nos komo miembronan 
no ta santu. Nos mester puri- 
fiká nos mes, hasi penitensia, 
pasobra nos ta rekonosé nos 
mes komo pekador. Kuares- 
ma ta tempu di penitensia, 
tempu di kombèrtimentu; no 
ta nifiká ku nos mester renun- 
siá balornan humano, sino ta 
enserá un lucha konstante pa 
haña kombèrtimentu di kura- 
son. Ta tempu mas adekuá di 
manera ku, den forma komu- 


nitario, nos ta selebrá miz- 
erikòrdia i pordon di Dios ku 
E ta duna nos asina generoso. 
Ta e tempu pa rekonosé nos 
pikánan dilanti di Dios i dilanti 
nos rumannan. Asina e komb- 
ershon ku nos ta bai hañando 
lo manifestá su mes den fru- 
tanan ku ta kambia nan mes 
den práktika di mizerikòrdia, 
yuna, limosna i orashon. 
Kuaresma ta un interinar- 
io. E number kuarenta ta nifiká 


nos realidat, pekador riba 
tera. Kuarenta dia diluvio a 
dura. Kuarenta aña e pereg- 
rinashon di e pueblo di Dios a 
dura pasando den desierto. 
Kuarenta dia e predikashon di 
Jonas na e ninivitanan a dura . 
Kuarenta dia Moises i Elias a 
yuna promé di a yega na seru 
di Sinai. Hesus a yuna 
kuarenta dia. Iglesia ta man- 
tené e tempu di Kuaresma 
aki, yamá tempu fuerte, 
p’asina nos hasi esfuerso den 
morto di piká, nos ta hundi nos 
mes di silensio, den soledat i 
den orashon i asina nos por 
yega resusitá na e dia di 
Pasku. 


Den desierto Hesus ta laga 
nos mira ku difikultatnan lo 
aserká nos. Nos ta ser tentá 
pa materialismo ku ke susti- 
tuí Dios. Nos ta ser tentá pa 
egoismo ku no ta satisfasé ku 
nada. Nos ta ser tentá pa me- 
dio di orguyo i ansha di pod- 
er ku ta aktualisá entre nos e 
pikánan di diskriminashon i 
tur klase di inhustisia. Desier- 
to i aislamentu ta pa nos señal- 
nan importante di nos kana- 
mentu den mundu. Nos ta per- 
egrinonan erante ku ta pasa 
den bida pa kontra ku Dios. 
Asunshon, e subida pa Herus- 
alèm, ta duru, difísil i no ta 
yega n’e sin pasa promé dor 
di desierto. 
Drenta desierto ta drenta 
den e konosementu di nos 
mes. Ningun hende ta drenta 
den e desierto —ni muchu 
ménos ta sali— sin yudansa 
di un spiritu. Pa nos, komo 
kristian, ta Spiritu Santu, e 


mes ku a protehé Kristu den 
desierto. Na momento di bout- 
ismo di Kristu den riu Hordan, 
e Spiritu aki a paresé den for- 
ma di un palomba pa guia Kristu 
den su obra mesiániko. Den 
momentonan aktual ku nos ta 
pasando den krísis —un desi- 
erto di sakrifisio, sufrimentu i 
soledat— nos mester kòrda 
riba e promesa di un final vik- 
torioso. Pa medio di boutismo 
nos a ser destiná na un bon fin i 
nos a risibí e Spiritu i e prome- 
sa di por pasa den kualke desi- 
erto di bida. Manera e promé 
lektura, den tempunan di Noe 
ta bisa nos, e awa di e diluvio 
na mes momentu tabata nifiká 
un destrukshon i un kuminsa- 
mentu nobo. E tabata un de- 
strukshon di loke ta malu i un 
kreashon di un mundu mihó. 
Asina lo ta pa nos. Kada krísis 
lo kombèrtí den un triunfo: for 
di shinishi lo sali bida nobo. Es- 
aki ta e responsabilidat ku, 
komo kristian, nos ta aseptá riba 
dia di nos boutismo. 


E Palabra di Dios ku nos ta 
skucha den kada selebrashon 
litúrgiko i partikular den e sele- 
brashon eukarístiko di awe, 
mester ta un rekuerdo kontin- 
uo di e inisiativa amoroso aki di 
Dios pa ku nos pober pekador. 
Ku e Eukaristia kòrda nos un 
be mas riba e amor inmenso ku 
Hesus tabatin i tin pa nos na 
ora di entregá su mes totalmente 
den aliansa perfekto i eterno. 
“Tuma i boso tur bebe di dje: ta 
e kális di e Aliansa Nobo”. Ku 
e Palabra i e Pan sea alimento 
den nos kanamentu diario i sp- 
esial durante e Kuaresma aki. 


Ayuno i apstinensia den Kuaresma 


· 
Ayuno ta konsistí den un solo kuminda fuerte pa dia. 


· 
Apstinensia ta konsistí den no kome karni. 


· 
Dianan i apstinensia i ayuno ta Djarason di Shinishi i Bièrnè Santu. 


· 
Apstinensia ta obligá for di dieskuater aña i ayuno di diesocho te ku sinkuenta i nuebe 
aña di edat. 


· 
Ku e sakrifisionan aki, ta trata di ku tur nos ser (alma i kurpa) ta partisipá den un akto 
kaminda e ta rekonosé e nesesidat pa hasi obranan ku kua nos ta drecha e daño 
okashoná ku nos pikánan pa e bon di Iglesia. 


· 
Por kambia ayuno i apstinensia pa otro sakrifisio, dependiendo di loke e Konferens- 
hanan Episkopal di kada pais ta dikta, pues nan ta esnan ku tin outoridat pa determiná 
e diverso formanan di penitensia kristian. 

E medionan a hasi 
13 pregunta den e 
karta tokante e estado 
di 
kosnan 
rònt 
di 
ambulans aéreo. En 
resúmen, nan kier a 
sa si Inspekshon ni 
sikiera tabata sa di e 
plannan di Mariadal 
pa establesé su propio 
kompania di aviashon i 
kiko e ta pensa di esaki. 
Tambe nan tabata ke 
sa si Inspekshon por a 
konsehá pa sali for di 
e situashon. 
Na 
fin 
di 
siman 
pasá, e kontesta a 


bin 
di 
Inspekshon. 
Esaki ta mustra ku e 
propio 
Inspekshon 
aña pasá despues ku 
e 
reportahenan 
den 
media, a hasi pregunta 
na Fundashon Mariadal 
tokante e plannan pa 
ku 
ambulans 
aéreo. 
‘Dia 8 di yüni 2023, 
Mariadal a informá nos 
ku e kontrato aktual ku 
Medicair lo a terminá 
riba 24 di yanüari 2024. 
Mariadal 
despues 
a 
indiká ku por tin un otro 
proveedor di ambulans 
aéreo na Boneiru.’ 


E karta ta sigui: 
'Dia 
10 
di 
yanüari 
2024, 
Mariadal 
a 
informá e inspekshon 
ku tin problema ku 
e 
derechonan 
di 
aterisahe na Kòrsou. 
Mariadal a informá e 
inspekshon na fin di 
yanüari kon e kalidat 
i siguridat di kuido lo 
ta garantisá. Dia 26 di 
yanüari 2024, Mariadal 
a informá e inspekshon 
ku no tabata posibel 
un 
transporte 
di 
emergensia realisá pa e 
proveedor Kolombiano 


SARPA entre Boneiru i 
Kòrsou. Mariadal a bisa 
ku e tabata trahando 
ku 
outoridatnan 
riba 
un 
solushon. 
Mariadal a informá e 
inspekshon kon nan 
ta trata di solushoná 
e problemanan. Esaki 
ta inkluí transporte di 
pashèntnan for di IC 
pa Colombia. Banda 
di 
esei, 
Mariadal 
a 
informá nos di e karta 
ku hospital a manda pa 
Gezaghebber interino.’ 
Siguí pa e komentario 
akí: 'E inspekshon ta 
kere ku na e momento 
akí e kalidat i siguridat 
di 
ambulans 
aéreo 
no ta strukturalmente 
garantisá. 
Nos 
a 
tuma kontakto ku e 
hospital tokante esaki 
i nos ta spera ku 


Mariadal, huntu ku su 
partnernan, lo tuma 
medida pa mantené 
e 
peligernan 
mas 
chikitu posibel. IGJ no 
tin niun idea di posibel 
daño na e imágen di 
kuido 
médiko 
den 
Karibe Hulandes.’ 
Inspekshon 
no 
tin 
opinion 
tokante 
lantamentu 
di 
propio kompania di 
aviashon: 'IGJ no ta 
husga sí e lantamentu 
di Mariadal su mes 
kompania di aviashon 
den e organisashon di 
hospital ta kontribuí 
na oumentá e kalidat 
di kuido na Boneiru. 
E dunadónan di kuido 
médiko ta responsabel 
pa kon nan ta organisá 
esaki.’ 


‘The Flying Doctors’ (9) 
Un pre historia Pa; Auke van der Berg 


**Siman pasá shete representante di medio lokal a publiká un karta habrí na Inspekshon 
di Salú i Hubentud, IGJ, di Ministerio di Salú, Bienestar i Deporte. 


“Nò.” 
Frandjèska tabata anhelá asina tantu pa mèrdia yega pa e 
por a kome yambo. Pero awor ku a yega ora pa kome kuminda 
di mèrdia, at’é sintá dilanti di su tayó. Kabes di sak, flèktunan 
kasi pa kai den tayó. Ketu, tristu, pero mas tantu e tabata sintá 
ku un pregunta. Un pregunta hopi grandi. 


Kiko, a bai robes ? 
Awe mainta mes e ku mama tabata den kurá ta piki bèrdura 
ku fruta. Bèrdura ku fruta ku e ku Mama Rosa mes a planta 
un par di luna pasá. Nan a planta diferente kos i mama a siñ’é 
nòmber di tur lokual ku nan a planta. Patia, pampuna, kòmkòmer, 
promentòn, tomati i tambe un bèrdura ku yama yambo. 
Frandjèska a gusta e yambo pa hunga kuné. Na e yambo 
tin hopi kabei ku ta kishikí su dedenan ora e pasa man na dje. 
Mama a splika Frandjèska, ku ora e bai kushiná e yambo, e tin 
ku frega tur kabei for di e yambo i laba e yambo. Si no hasi esaki 
e kabei na e yambo lo duna nan doló di stoma. 
“Mama, mama, nos ta kome yambo awe ?”, Frandjèska a 
puntra. E tabata kontentu ora ku mama a kontest’é, ku nan lo 
kome yambo ku funchi awe mes. Esei, te na e momentu ku 
mama a bis’é pa bin sinta na mesa i a pone e tayó di yambo ku 
funchi su dilanti. 
Ta na unda e bèrdura bunita ku kabei a keda? Den su tayó 
tabata drif un par di kos bèrdè den un awa ku, den Frandjèska 
su bista, no tabata un awa masha limpi. Frandjèska a kohe e 
kuchara i kohe poko yambo den dje pa despues laga e basha 
den tayo bèk. ”Nò mama”, Frandjèska a bolbe bisa, e biaha aki, 
kasi pa yora. “Mi n’ ke e ko’i, e ta sleim, e no ta dushi.” Mirando 
e kuminda den su tayó e tabata pensa ta kon e bèrdura bunita di 
mainta por a para bira un kos sleim asina. Nò, e no por a kere. 
Mama Rosa ku ta pará na mesa di kushina ta prepará kuminda 


pa siguiente dia, a hala un rosea grandi i drei wak Frandjèska, 
pensando kon pa laga e mucha aki kome e yambo. Mama Rosa 
a hala un stul i kai sinta banda di Frandjèska na mesa. 
“Frandjèska, bo ta kòrda kon ora nos bai serka tanchi Shaina 
kon bo ta gusta kome su zjelatina? Awèl, e yambo aki, ta aún 
mas dushi. Yen di vitamina pa yuda bo krese fuerte i salú. Ban, 
laga nos hunga un wega. Nos ta bai hasi manera nos ta sintá 
na mesa di tanchi Shaina. Sera bo wowo, pensa. Pensa riba un 
dushi zjelatina, un zjelatina ku sabor di bakoba.” Tanten ku Mama 
Rosa ta papia, Mama Rosa a tuma e kuchara for di Frandjèska su 
man i pone yambo ku pida funchi aden. “Awor Frandjèska, habri 
boka. Habri boka i hasi manera ta e zjelatina di tanchi Shaina 
bo ta bai kome. Dushi zjelatina, ku pida pida bakoba den dje. 
Hmmmm……., esta dushi e ta baha.” Frandjèska, imaginando 
e dushi zjelatina di tanchi Shaina, a habri boka hanchu, tuma 
su ‘zjelatina’ i kuminsá smak boka pa despues e por guli manda 
bou. 
Frandjèska su kara a pasa den diferente transformashon. Bo 
por a mira na su kara, e momentu ku el a realisá ku e smak den 
su boka, a kambia di zjelatina di bakoba, pa yambo ku funchi. 
Wowo será Frandjèska a sigui smak boka. Ekspreshonnan riba 
Frandjèska su kara, tabata hiba un bida di nan mes di pregunta i 
kontesta. Ora por fin boka a bira bashí, Mama Rosa por a ripará 
klaramente ku e kontesta final tabata formá. Frandjèska a habri 
wowo, saka man i tuma e kuchara for di man di Mama Rosa. 
“Bon mama, bon,” Frandjèska a bisa. “E yambo ku funchi aki ta 
hopi dushi, mes dushi ku e zjelatina di Tanchi Shaina.” 
Mama Rosa a lanta para i wak Frandjèska ku un sonrisa riba 
su kara; su mishon tabata kumplí. 
“Ta bon mi yu, awor kome sobrá, mama ta bai sigui prepará 
kuminda. Mañan nos ta kome un dushi lenga di baka.” 


Yambo ku funchi 


Outor: Meralda (Ada) de Palm (Kursista skirbi na Papiamentu) 

Ata baina, polis mester 
siña bringa paso no por 
usa arma mas 


Awèl sí, pero algun a kuminsá 
traha nan chincha kaba 


DEN PASO DI 


BÒI 


Un polítiko sabí i inteli- 
gente hamas i nunka lo 
bai bringa ku prensa. 
Anke e no ta kisas re- 
spetá opinion di sierto 
medionan di prensa, 
e lo respetá libertat di 
ekspreshon. Asina un 
estado di derecho ta 
funshoná. Tur hende 
no semper por tin mé- 
sun opinion. Semper 
tabatin, tin i lo sigui 
tin diferensia di opin- 
ion. I den un estado 
di derecho bo tin e lib- 
ertat, e derecho, pa 
ekspresá bo opinion. 


*** 
Polítikonan ku disidí di 
bai guera ku prensa, 
un dia, tempran òf lat, 
lo haña e preis pre- 
sentá. Prensa di mes lo 
bai sigui moveshon di e 
polítikonan ei ku wowo 
skèrpi, ku wowo di falki 
i un dia nan wega lo 
hunga. No ta mi ta bisa 
esei, sino esei ta lei di 
naturalesa. 


*** 
Na e momentu aki den 


mi bida mi kier a bai 
mas trankil ku korant. 
M’a baha man, kasi 
retirá mes for di ko- 
rant BONERIANO, pa 
a dediká mi tempu na 
estudio di historia, kul- 
tura i naturalesa. Pero 
mirando aktitut di sierto 
polítikonan riba e isla 
aki, m’a disidí di bolbe 
bisti mi trahe di guerie- 
ro. Mi no kièr, mi no por, 
aseptá arogansia di al- 
gun polítiko. I mi ta un 
bringadó kontra abusu 
di polítikonan. I mi no 
tin miedu. Tene kuenta 
ku esei! 


*** 
Nos hendenan mes- 
ter 
lanta 
fo’i 
soño, 
pone miedu un ban- 
da, i bringa i denun- 
siá situashonnan ku 
no ta kanando bon 
den e komunidat aki. 
Si keda ketu, aseptá, 
guli manda’bou, abusu 
lo sigui riba e isla aki. 
Lanta i laga nan tende 
bo bos. 


*** 


Mi 
tin 
añanan 
ta 
luchando pa logra haña 
hende pa siña skirbi pa 
korant. Mi a kuminsá 
ku un kurso simpel i 
GRÁTIS pa traspasá 
loke mi sa pa hende 
nobo. 
Spesialmente 
hende ku ke siña skirbi 
pa korant, hende hóben 
i krítiko, sin miedu. M’a 
logra haña hende pa 
e kurso, pero pa skirbi 
storia mas tantu. Mi 
tin mester di hende 
pa skirbi pa korant. Mi 
no ta kobra niun sèn. 
Úniko meta ta pa siña 
bo skirbi. Pero bo mes- 
ter ta serio sí. E lèsnan 
ta djárason anochi di 
7or pa 9or i djasabra 
tra’i mèrdia. App mi na 
7866818. 


*** 
Frits Goedgedrag, eks- 
gezaghebber di Bo- 
neiru i eks-gobernador 
di Antia Hulandes, a 
bishitá mi na ofisina di 
Fundashon 
Históriko 
Boneriano (FuHiKuBo) 
djasabra 
último, 
na 
unda nos a kombersá 


alrededor di dos ora 
riba vários tópiko. Últi- 
mamente Goedgedrag 
ta guiando e move- 
shonnan ku ta tumando 
lugá den konekshon 
ku konmemorashon di 
160 aña di abolishon di 
sklabitut. P’esei tambe 
su interes pa bishitá 
FuHiKubo, ku tin entre 
otro un kolekshon di 
masoménos sinku mil 
buki ku tin di aber ku e 
islanan hulandes den 
Karibe. Ademas nos 


tin míles i míles di do- 
kumento, basta shen 
mil foto, hopi material 
oudiovisual. 


*** 
Frits ku mi tin un laso 
spesial. Nos ta kom- 
pader di otro. E ta pa- 
drinu di Danielson, mi 
di dos yu. Entre Frits 
su mama (Maria Luisa) 
i mi mama tabatin un 
amistat fuerte i sólido. 


*** 


Durante e bishita Frits Goedgedrag a en- 
tregá un buki tokante palasio di gobernador 
na Kòrsou, na unda el biba tempu ku e ta- 
bata den funshon. 

KATAN 
DOBLA 
SIN 
KIBRA! 


aserká bo puntra bo ku bo mester di yudansa. 
Nan no ta ni hisa kara wak bo mes! Kabes djabou nan ta 
sigui bo pasonan ku wowo djabou, pa bo no ni yama nan 
bontardi te pa nan mester respondé pasobra nan no tin 
gana pa bo sigui puntra nan nada mes! Ami ta yama nan pi- 
ñpiña gaña kèns. Tin dje kaimannan aki ku e promé chèns 
ku nan haña nan a saka nan telefòn wak nan mensahenan, 
i ta riska pak bo ku man tambe bisa bo warda nan un ratu. 
Tin algun fenómeno ku ta bin traha ku e pensamentu di 
saka nan dia, dor di kue propiedatnan di nan doño di trabou 
bai nan kas kuné. Hinka e kosnan hòrtá den kaha bai tira 
afó, pasa anochi den ko’i sushi bin pikinan. Anto ora e doño 
no alargá nan kontrakt laboral nan ta riska yama e doño tur 
desgrasiado ku tin. Anto si un dia bo haña un trahadó ta 
kana bo tras den hanchinan di e negoshi sin sikiera puntra 
bo kiko bo ta buskando…. ta pasobra e sinbèrgwensa a 
kere bo ta mes ladron kuné. Anto tin trahadó ta bin traha ku 
uñanan masha largu mes manera Katúbela, ku kiko ku bo 
pidi nan ta yega para na e rèki mustrá bo pa bo mes kue. 


Paso ku e uñanan ei nan no por kue nada te pa nan his’e 
paso e uña tin asina tantu adorno ku difísilmente e ta pasa 
mei mei dje kahanan di kualke merkansia. Poko dia pasá 
m’a para mira un Katúbela ta bringa pa saka un pera di lus 
for di un kaha, ku ami tabata e kliente ei, lo m’a bisé laga 
numa! Awèl ta asina un par di luna pasá un individuo a dal 
mi outo. M’a yama polis. Polis a yega atendé ku esun ku 
dal mi outo, sin papia ku mi mes! Ora nan tabata kore bai, 
m’a baha for di outo pak nan ku man puntra nan ta asina 
ta duna servisio. Paso nan no a ni sikiera wak ku m’a keda 
hinté. Otro biaha mi tabata sintá na un restorant, m’a pidi 
nan un plato di kuminda i mi a bisa e waiter, no pone pika. 
Awèl ta manera kos ku m’a bisé bañ’é ku pika. E promé hap 
ku ma dal, mi wowo a kuminsá kore awa, henter anochi m’a 
keda ta seka wowo, pasombra e awa ku mi wowo a kore ei a 
meskla ku e makeup lanta alergia na mi wowo, pone ku m’a 
keda ku un wowo mal hinchá! Tur potrèt ku mas saka e dia 
ei, a sali un dim un brait. Un wowo hincha un wowo plat. Un 
wowo ku make up un wowo sin make up. 


Masha fastioso! Pa motibu di mal servisio. Otro dia mi bai 
un restorant. Un señora ta sali for di baño ku saya a keda 
wanta na su panty. E waiter ta wak e señora sin bis’é nada. 
Laga e señora sali bai asina pafó. Ora m’a puntr’é dikon e 
no a bisa e señora nada. E di ku mi pasombra e señora ei 
nunka ta laga tep atras. Awèl e pasa bèrgwensa. Ora e a 
bisa mi asina. M’a bis’é laga numa i a lanta bai. 


Kada dia ku pasá, mas i mas mi ta konvensí ku tin kompa- 
nia ku mester duna nan trahadónan un kurso, si un kur- 
so kon nan tin ku atendé ku kliente. Nan mester siña nan 
trahadónan ku kliente no ta mashin tampoko robòt. E tra- 
hadónan aki mester realisá ku kliente no ta nan yunan. Nan 
mester distinguí e trato ku nan ta duna nan famianan na 
kas, for dje trato ku nan ta duna nan klientenan. E manera 
ku nan ta atendé ku nan yunan òf marí na kas, sin interes, 
sin afekto, sin empatia, sin pasenshi, nan no por hasié na 
trabou ku kliente. Nan mester sa ku kliente si tin sentimentu 
i kliente ta mira, skucha, hole i purba, kliente no tin kueru di 
olefante i ku kliente si por bai sin bini mas. 


Tin hopi trahadó ku te ainda den aña 2024 aki, no sa ku 
kliente ta Rei. Ku mester trata kliente ku mannan di felpa. 
Ku nan kompania no bende e kompania no tin entrada, e 
no tin plaka pa paga nan salario. Tin trahadó ku no sa ku 
nan trato ta pone un kliente bini bèk si òf nò. Tin trahadó ta 
pensa ku ta abou nan doño di trabou ta piki sèn bin paga 
nan. Manera ami KATAN aki ta bai kome trankil na sierto 
restorant. Pasombra mi sa ku einan nan trato ta bon. Katan 
a yega di bai kumpra pan na Superway kual pan ta su prio- 
ridat di servisio, yega skucha no tin pan. Unda b’a tende un 
kos di bestia asina? Ata “Little Chicken”, pa nan servisio di 
bendé bo pia di puitu, mi a bira masha kouteloso di tuma 
kaha kore bai. 


Mi ta tuma e kaha, habrié, bisa nan saka e hala di puitu 
ei pone hala di su mama pa mi. Komo kliente mi tin rason 
di reklamá. Tin restorant ku ora Katan yega kai sinta. Mi 
no mester bisa nan mes kiko mi kier. Nan mes ta kuminsá 
skirbi: un glas di awa, un kèlki biña, i….. No manera sierto 
restorant ku ta yega poné bo kuminda riba mesa bira bai i 
no ta bini mas bin puntra bo sikiera ku tur kos ta bon òf wak 
ku bo ta chokando ku e kuminda. Tin trahadó ku ta bini nan 
trabou bin mata tempu i kobra fin di luna si. I ta riska bisá 
bo tambe: Ku nan no ta traha pa plaka, ta plaka ta traha pa 
nan! Nan no ta bira tristu ku nan no a bende nada awe. Kiko 
nan tin kunes ku e kompania bende òf no bende nada un 
dia. Nan sigur no ta sali eifó para den porta invitá un kliente 
bin paden. Tin trahadó ku si bo pidi nan pa bo wak e sapatu 
ei, i no tin bo sais nan no ta bira ofresé bo nada otro. Nan 
ta djis bisá bo no tin bo sais. I kla ta! Si ta un shimis bo ta 
buska, nan tin manera duele di saka e pañanan for di rèki 
mustrá bo, paso ta nan tin ku bai dobla òf kologá nan bèk. 
Pa nan parti bo sali bai pa kaba. Pidi nan pa ofresé bo otro 
kos esei si nan ta poné den teblachi koper mes lagá bo bai 
kuné. 


Tin kompania ku tin trahadó asina sin eskrúpulo ku ta bisa 
bo trankil: No kumpra kos aki den, nan preisnan ta eksager- 
adamente haltu, bai na x kompania bo ta hañ’é mas barata! 
M’a ta e kompania akí ta pagá bo, bo salario yuku di sou- 
chi plegá! Esei te tiponan ku ta traishoná famia mes! Tin 
trahadó ku no sa ni kon ta aserká un kliente. Ta abo mester 
kana bai puntra nan ku nan ta traha aki den. Tin trahadó ku 
ora nan mira un kliente ta kana den nan hanchi nan no ta ni 


SERVISIO DI 
CHIKÉ Parti 1 

ARUBA 
ARUBA 


ORANJESTAD 
- 
Diahuebs 15 di Februari 
ta un dia grandi pa Aruba. 
Minister Glenbert Croes 
a indica cu desde inicio 
di gobernacion, Gabinete 
Wever-Croes ta hibando 
un maneho pro activo 
pa baha prijs di awa y 
coriente pa e pueblo di 
Aruba. Un di e manehonan 
cu a bin ta activando y 
gestionando, ta pa por tin 
diferente oportunidad y 
alternativa di suministro di 
combustibel. Aruba ta den 
e proceso di transicion pa 
gas natural. Mientras tanto, 
mester 
cumpra 
"heavy 
fuel oil" cu ta cumpli cu e 
specicacionnan cu EB 
ta exigi, pero di paisnan cu 
ta ofrece mas barata, cu e 
meta pa baha e prijs di awa 
y coriente. 
Minister Croes a expresa 
di ta sumamente contento 
y orguyoso cu riba un dia 


manera 15 di Februari 
2024, Gobierno ta logra pa 
e prome barco di "heavy 
fuel oil" di Venezuela 
yega Aruba. 
Cu 
esaki 
Gobierno por cuminsa e 
era, pa logra baha e tarifa 
di awa y coriente, manera a 
wordo priminti na e pueblo 
di Aruba. Esaki sigur ta 
habri e caminda pa crea e 
oportunidad pa Gobierno 
por cumpli cu e promesa 
aki. 
Un di e prioridadnan di 
Gabinete Wever-Croes ta 
pa combati costo di bida. 
bahando e tarifa di awa 
y coriente, ta fundamental. 
Unabes cu logra baha e 
tarifa aki, e no lo solamente 
afecta positivamente cada 
hogar, sino tambe cada 
compania, 
reduciendo 
asina e gastonan di e 
compania. Cu menos gasto 
operacional, e companianan 
lo por cuminsa reduci 


prijsnan di producto y 
servicio pa e clientenan, 
afectando asina e costa di 
bida positivamente. 
"Combati costo di bida, 
kiermeen combati pobresa, 
combati costo di bida, 
kiermeen logra progreso, y 
esaki pami, como Minister 
di Energia, y formando parti 
di Gabinete Wever-Croes 


A logra barco cu hfo mas barata 


II, ta e prioridad di mas 
grandi. Mi ta sumamente 
contento y orguyoso di mira 
cu e trabou cu nos a bin ta 
eherciendo tin su frutonan. 
Nos ta impulsando Aruba 
den un era nobo pa bienestar 
y na interes di nos Pueblo. 
E empeño cu Gobierno 
a bin ta desplegando, pa 
busca otro alternativanan, 


riba 15 di februari 2024 a 
duna su fruto cu e entrada 
di e barco transportando 
e prome carga di HFO na 
prijs mas barata. Minister 
Croes a expresa su gratitud 
na FMSA, TDEA, Harttree 
y PDVSA pa a coopera pa 
haci e logro aki na bienestar 
y interes di nos Pueblo. 


O R A N J E S TA D — 
Diahuebs 15 di februari a 
tuma luga e apertura ocial 
di e edicio di Stichting 
HUNTO na caya Appeldam 
den Dakota. Na e ocasion 
aki Prome Minister Evelyn 
Wever-Croes a hiba palabra 
felicitando y gradiciendo 
tur cu a haci esaki posibel. 
Na 
Aruba 
tin 
un 
problema di salud mental 
y adiccion cu ta cuminsa 
manifesta su mes ya den 
muchanan 
relativamente 
jong y mester ataca esaki 
cu tempo. A cuminsa traha 
riba e problematica aki den 
pasado pero e pandemia a 
frena esaki y a haci’e pio. 


El a trece e salud mental 
riba otro nivel y e tempo 
ey a eleva esaki na nivel 
di crisis y a aloca fondo 
specialmente 
pa 
adresa 
esaki y awe por wak e 
resultado. 
Institutonan cu tawata 
traha banda di otro riba 
e tema di salud mental 
y adiccion, awe ta traha 
hunto bou di un capa, esaki 
di Stichting HUNTO. E 
edicio 
ta 
sumamente 
bunita y adecua, parti den 
dos: un parti pa adulto y un 
pa muchanan jong. Esaki 
ta haci cu adultonan y e 
muchanan jong no mester 
crusa otro. Na Stichting 


HUNTO e tratamentonan 
ta wordo duna mesora na 
adulto y mucha, y esaki ta 
algo cu Gobierno a boga 
p’e mescos pa e lista di 
espera bira menos y na 
un momento por wordo 
elimina por completo. 
Minister 
President 
a 
expresa di ta inmensamente 
orguyoso di esnan cu a 
construi e bunita edicio 
pero principalmente e ta 
orguyoso di e trahadornan 
cu ta traha duro y hunto pa 
atende e tema di adiccion 
y salud mental. Tambe e 
mandatario a sigui bisa 
di ta hopi orguyoso di ta 
lidera un gobierno cu a 


Apertura oficial edificio Stichting Hunto 


pone e proyecto aki como 
un prioridad y poniendo e 
ser humano central. Esaki 
ta inclui salud mental y 
adiccion cu ta temanan cu 
mester traha riba nan. 
Prome Minister, den su 
discurso na e ocasion aki, 
a tuma e oportunidad pa 
gradici Minister Glenbert 
Croes cu desde tempo 
di e crisisplan a cuminsa 
den e direccion aki pero 
lamentablemente a wordo 
frena 
pa 
e 
pandemia. 
Na e mesun momento, 
Prome Minister a manda 
palabranan di elogio na 


Minister Rocco Tjon cu 
a tuma e cartera over di 
asuntonan social y di salud 
mental na e momento ey y 
hunto cu su ekipo y cu hopi 
determinacion y vision a 
persevera y awe por celebra 
e apertura di e edicio aki. 
“Un pabien na tur esnan 
cu ta traha na Stichting 
HUNTO cu ta traha cu 
salud mental y pa bringa 
adiccion di nos muchanan 
y nos adultonan. Cu Dios 
bendiciona boso cu e trabou 
cu boso ta haci”, Prome 
Minister a expresa. 

ARUBA 
KÒRSOU 


WILLEMSTAD -- E 
arte di krea i komponé ta 
unu fasinante, pero semper 
ta bon pa un hende tin un 
base di formashon i drenta 
mas den profundidat pa 
loke ta trata e tópiko akí. 
Dia 
19 
di 
febrüari, 
Ministerio di Enseñansa, 
Siensia, Kultura i Deporte, 
den estrecho koperashon 
ku Instituto Nashonal di 
Idioma Kòrsou i AMAK, ta 


organisá un tayer, kaminda 
ta trata e arte di komponé 
den idioma Papiamentu. 
Si abo ta un persona ku 
ya tin algu di konosementu 
di krea i komponé, esta 
skirbi letra pa un kansion, 
òf ta interesá pa sa mas 
di e mundu akí, ata bo 
oportunidat pa sigui un 
tayer ku tin durashon di 
6 luna. Den e tayer bo ta 
haña e base di mundu di 


kreashon i komposishon. 
E promé sekshon ta 
djaluna 19 di febrüari, 
kaminda 
tei 
presente 
oradónan manera Elvira 
Bonafacio, Farley Lourens 
i Gilbert ‘Dibo’ Doran. 
Señora Bonafacio ta un 
eksperto den Papiamentu, 
miéntras ku Lourens i 
Doran ta kompositornan 
eksitoso den entre otro 
Festival di Tumba. 


W I L L E M S T A D 
– Kòrsou ta tuma un 
paso grandi dilanti den 
sostenibel di su suministro 
di energia ku e inisio di 
konstrukshon di un parke 
di bientu nobo na Koraal 
Tabak. E inisiativa aki, 
un 
kooperashon 
entre 
Aqualectra 
i 
NuCapital 
Aspiravi, ta primintí di 
oumentá signikativamente 
e partisipashon di energia 
di bientu den e meks 
produktivo di e isla. 
E konstrukshon di sinku 
generadó di bientu ta marka 
un punto importante den e 
ambishon di Aqualectra 


pa logra un ret di energia 
mas konabel, aksesibel i 
sostenibel. Ora e parke di 
bientu nobo na Kòrsou ta 
kuminsá funshoná, esaki 
ta niká ku por lo ménos 
mitar di tur elektrisidat ku 
ta usa riba e isla, lo bin di 
fuentenan ku por usa un i 
otro biá, manera bientu. 
Ku e konstrukshon di e 
parke di bientu na Koraal 
Tabak, lo ta posibel pa 
generá un tiki mas ku dos 
terser parti di e rekisito di 
elektrisidat, serka di setenta 
porshento, for di fuentenan 
sostenibel pa 2030. Segun 
e gobièrnu, e ekspanshon 


tambe por kontribuí na 
baha preis di elektrisidat na 
Kòrsou, redusí importashon 
di 
kombustibel, 
redusí 
emishon 
di 
gas 
den 


atmósfera 
i 
mehorá 
e 
balansa di pago di Kòrsou. 
E parke di bientu akí na 
Koraal Tabak, ku ta yuda 
logra e metanan di energia 


sostenibel di Kòrsou, ta 
posibel danki na sosten di 
banko lokal, invershonista i 
Gobièrnu di Kòrsou 


Ku un parke di bientu nobo 
Kòrsou ta bai generá mas energia di bientu 


Tayer pa futuro kompositor 


WILLEMSTAD 
-- 
Minister 
di 
Enseñansa, 
Siensia, Kultura i Deporte 
(ESKD), 
Sithree 
van 
Heydoorn, 
ta 
informá 
ku e simposio relashoná 
ku karnaval ta tuma lugá 
dianan 24 i 25 di mei. Komo 
titular enkargá ku karnaval, 
Minister ta gradisí un i tur 
ku a duna nan kontribushon 
pa engrandesé nos karnaval. 
Nos kultura karnavalesko 
ta dushi i bunita. Nos tin 
un produkto kreativo úniko 
i kisas nos no ta realisá 
kon grandi karnaval, komo 
manifestashon 
kultural, 
ta. E aña akí un biá mas 
Kòrsou a demostrá esaki. 
P’esei nos ta sigui traha ku 


kurason na adelanto. Nos ta 
konsiente ku tur e retonan 
ku a presentá durante di 
e temporada akí, manera 
tur aña di nobo ta e kaso, 
mester di atenshon. Nos a 
logra di kue kaminda di tera. 
Nos a hòl di djaki pa djaya 
i a mantené nos humildat 
pa sali afó. Nos a enfrentá 
retonan manera kùrmentu di 
vehíkulo, edisio dekaí riba 
ruta, trahenan ku tabata òf no 
permití, si ta tene kuenta òf 
nò ku norma i balor di nos 
pueblo i e manera ku nos ta 
tene kuenta ku otro i demostrá 
rèspèt pa otro, entre otro. Tur 
esaki ta puntonan importante 
ku por kibra òf engrandesé 
nos esta nashonal. 


“For di e momento ku 
mi a tuma e responsabilidat 
komo 
Minister, 
mi 
a 
pidi na mi Ministerio di 
ESKD, pa nos organisá un 
simposio tokante tur aspekto 
relashoná ku karnaval pa nos 
yega na un vishon di mas 
aña pa karnaval duradero i 
sostenibel. Huntu ku sektor 
di kultura i deporte, a pone 
e fechanan 14 pa 16 di yüli 
di 2022, pero pa motibunan 
nansiero 
esaki 
no 
a 
kristalisá. Tambe nos a tene 
un konferensia di prensa 
den luna di sèptèmber di 
aña 2023 kaminda nos a 
anunsiá un strategia nobo 
pa huntu ku universidatnan 
University of Curaçao i 


Simposio di karnaval 


Inter-Continental University 
of 
the 
Caribbean, 
nos 
traha riba e simposio. Nos 
universidatnan ta enkargá ku 
e kolekshon di dato di forma 
sientíko pa asina nos haña 
dato verídiko ku por duna 
nos un base verídiko pa e 
simposio su resultado por ta 
sostenibel i duradero. Huntu, 
UoC i ICUC ku Sektor di 
Kultura i Deporte, a kuminsá 
ku 
e 
preparashonnan 
pa asina logra hasi un 
investigashon 
tokante 
karnaval i e investigashon 
ta 
kanando 
den 
bon 
direkshon.” E investigashon 
tin dos aspekto, kuantitativo 
i kualitativo. UoC lo ta na 
enkargo di un investigashon 
kuantitativo 
eksplorativo, 
ku ta bai duna un bista riba 
e deseonan i ideanan di 
gruponan di interes e esta 
nashonal karnaval. ICUC ta 
na enkargo di e investigashon 
kualitativo. E 9 temanan ku a 
skohe, ku ta e base pa yega 
na e vishon pa un karnaval 
sostenibel i duradero, ta 
karnaval i marcha, grandi, 
mucha, 
tiner, 
Bándabou, 
kabai, Jouvert Mourning, 
karnaval i ruta, karnaval 
i 
públiko, 
aksesibilidat, 
infrastruktura, 
seguridat, 
karnaval i nansa, karnaval 
i 
edukashon, 
karnaval 


i 
seguridat, 
karnaval 
i 
Festival di Tumba, karnaval 
i organisashon i karnaval 
i globalisashon. Durante e 
delaster siman di febrüari, e 
invitashonnan lo sali pa tur 
grupo di interes partisipá na 
e diferente enkuentronan pa 
kolekshoná dato relashoná 
ku e temanan. E kolekshon 
di dato den forma di enkuesta 
i ku diferente enkuentro 
ku gruponan di enfoke ta 
kulminá den un simposio 
nashonal. E promé parti di e 
simposio ta tuma lugá dianan 
24 i 25 di mei, despues e 
di dos parti ta tuma lugá 
na ougùstùs. Ministerio di 
ESKD ta anunsiá e fechanan 
na tempu pa asina por tene 
kuenta ku esaki. 
Un apelashon na tur 
partido di interes pa duna 
un aporte na e proseso 
akí. Un proseso ku ta 
tuma su tempu pa nos por 
atendé debidamente ku e 
retonan i trese solushonnan 
duradero bou di guia di nos 
universidatnan UoC i ICUC. 
Un yamada ta bai na tur ku 
ta duna nan kontribushon 
na karnaval pa na momento 
ku rekomendashonnan ta 
kla i Gobièrnu di Kòrsou 
implementá esaki, kada unu 
di nos ban tene nos mes na 
esakinan. 

ARUBA 
STATIA/SABA/ST. MAARTEN 


Studiantenan ta bishitá Hulanda 
ORANJESTAD (EUX) 
-- Mas ku un dozein di 
studiante di Gwendoline 
van Putten School a ban- 
doná Statia djabièrnè 16 
di febrüari pa un bishita 
di un siman na Hulanda. 
E meta prinsipal ta pa 


duna studiantenan un 
oportunidat balioso pa 
orientá nan mes, pre- 
pará nan mes pa posibel 
programanan di estudio 
i bishitá institushonnan 
post sekundario. 
Durante e siman, e 


studiantenan ku ta kom- 
pañá pa diferente pro- 
feshonal, ta kompleta- 
mente perfekshoná den 
kultura hulandes, aku- 
mulando eksperensia na 
promé lugá i komprondé 
kon ta biba na Hulanda. 


THE 
BOTTOM 
– 
Djárason 14 di febrüari 
den oranan di mainta, Polis 
a tene un kontròl di tráko 
planiá na Lambert Hassell 
Road na Saba. 
A kontrolá 40 vehíkulo 
pa kontròl, bou di kua un 


skuter. Tur dokumento di e 
shofùrnan tabata na òrdu. 
Despues di kontrolá e 
dokumentonan nesesario, 
a sorprendé e shofrnan 
ku un regalito relashoná 
ku Dia di San Valentino. 


PHILIPSBR 
E 
revista VISIT St. Maarten/St. 
Martin, ta mas ku un revista 
di moda pa hotèlnan den e 
asosashon di hotèl i komèrsio 
di St. Maarten, SHTA. E ta 
un vehíkulo pa promové e 
isla den e merkado turístiko 
Norteamerikano vital i e 
edishon nobo di 2024 no ta 
diferente. 
A 
manda 
e 
vershon 
digital di e revista na 250 
agente di biahe i un kampaña 


Revista VISIT ta sigui promové St. Maarten 


anual ‘Worth mega bucks’, 
lo promové e isla durante e 
wenter i zomer pa dos siman 
na febrüari y dos siman na 
mei, Garry Duell Jr. di North 
South Net, editor di VISIT, 
a kompartí. E kompaña ta 
inkluí un mitar página di 
propaganda den USA Today, 
kubriendo 
Boston, 
New 
ork ity, Philadelphia i 
Charlotte. 
“Nos ta duna nos sosten 
tur aña na Heineken Regatta, 


e programa Flavors Dine 
Around relativamente nobo 
den su di tres aña, arte i 
pedel, e deporte mas nobo di 
e isla,” Duell Jr. a bisa. 
VISIT 2024 ta sigui 
ku e tradishon di informá 
bishitantenan di tur kos 
emoshonante pa mira i hasi, 
miéntras ku e ta presentá 
un vershon nobo di e mihó 
eksperensianan ku ta haña 
den Henter St.Maarten/St. 
Martin, ta bon. 


Kontròl di tráfiko planiá 


P H I L I P S B U R G 
-- 
Nathan 
Edward 
di 
St. 
Maarten, 
kende 
resientemente 
a 
resultá 
komo e mihó hungadó 


Nathan Edward a bishitá NAGICO 
di bowling di e tim di 
West Indies U-19, a hasi 
un bishita di kortesia na 
NAGICO Insurances. 
E hóben talentoso akí, 


kende a hasi un rendimentu 
sensashonal 
den 
e 
weganan resien na Sur 
Afrika, a tuma un tempu 
for di su agènda pèrtá pa 


bishitá e miembronan di 
e tim NAGICO i duna 
nan historianan di nan 
eksperensianan i biahenan 
resien. 
"Sur Afrika tabata duru, 
a rekerí algun adaptashon, 
spesialmente den loke ta 
trata klima. E aire ta mas 
kayente aya, pa asina asta 
hala rosea tabata un reto,” 
Edward a splika. “Aparte di 
esei, e tabata un eksperensia 
realmente bon.” Edward a 
splika tambe kon duru el a 
traha pa yega na unda e ta 
aktualmente. “Mi a hunga 
kricket for di mi 6 aña na 
Kiddies Cricket i despues 
mi a pasa na kricket di bala 
duru ku entrenadó Singh.” 
E hóben di 18 aña ta referí 
na Parsram Rishie Singh, 
ku ta e entrenadó lokal di 
kricket na St. Maarten. 
“Mi a trein duru pa añanan 


i nalmente mi tabatin 
mi 
oportunidat 
despues 
ku 
desafortunadamente 
un 
persona 
a 
heridá, 
pasobra mi no a keda elegí 
originalmente. Pero ora mi 
a haña e kantidat di tereno 
mas grandi den e partido ei, 
nan a notá mi i a skohé mi 
despues di esei.” 
Maneho di NAGICO 
a 
ekspresá 
felisitashon 
kordial na Edward i a 
aploudi’é pa pasa pa gradisí. 
“Nos ta hopi orguyoso di bo 
i di bo logronan, e manera 
ku e ta representá su mes i 
nos isla ta impreshonante", 
Eric Ellis, Direktor di 
NAGICO, a bisa. “Bo a 
hasi nos tur orguyoso i 
NAGICO komo kompania, 
ta orguyoso di ta un di bo 
promé spònsernan i di tin 
e oportunidat pa mira bo 
krese i sobresalí.” 

ARUBA 
DEPORTE 


K R A L E N D I J K - 
-E hóben atleta Dejean 
Francees ku ta primintí 
masha masha hopi mes 
pa su futuro, n di siman 
pasá a klasifká pa Carifta. 
T’asina ku Dejean, hóben 
prometedor di Boneiru 
ku ta sali for di un PB di 
10.99s riba 100m a kore 
16 di febrüari último un 
PB di.s i asina 
klasiká tambe pa arifta 
. Pabien ta bai pa 
Dejean Francees i su tata 
Gianni Francees ku ta 
“coach” tambe di su yu 
ku gran éksito. Ta bon 
pa menshoná ku Dejean 


manera nos a trese na 
publisidat 
na 
diferente 
okashon, ta primintí hopi 
pa su futuro. E ta dediká 
hopi na atletismo i lo yega 
hopi leu tambe ku esaki. 
Loke Dejean a hasi i logra 
n di siman pasá ta grandi, 
e meresé esaki tambe pa su 
forma di dediká su mes na 
esaki. 


K R A L E N D I J K - - 
Djasabra awó di febrari 
2024, esaki na Stadion 
Antonio 
Trenidad 
na 
Rincon, lo tin apèrtura di 
Kopa Lito MCB Boneiru. 
E lema pa e aña aki: “Ku 
disiplina bo ta gana mas”. 
Programa pa e dia aki. 
Weganan. 
Djasabra 24 febrüari 
2024. 16:00 Young Boys – 
Redstars U11A. 


16:00 Titans B – Real 
Rincon 
U11B. 
17:00 
Apèrtura Kopa Lito. 
18:00 
ATC 
– 
Real 
Rincon 
U17. 
20:00 
Titans – Flamingo U17. 
Tur esakinan na Stadion 
Antonio 
Trenidad 
na 
Rincon. 
Entrada 
ta 
kompletamente grátis. 
Éksito na e timnan, 
e muchanan ku ta nos 
futuronan den e torneo. 


K R A L E N D I J K - - 
Nos tin ku kuminsá na 
felisitá e tim di karate di 
BonKarate 
di 
Boneiru, 
ku n di siman pasá un 
bia mas aya na Kòrsou, a 
logra basta medaya den e 
kompetensianan. 
Fin di siman pasá un 
delegashon di BonKarate a 
biaha pa Kòrsou pa kompetí 


den 
kompetensianan 
di 
karate AB Pls. 
Esaki a bai ku gran 
éksito pa nos karatekanan 
di Bon Karate bou di guia 
di Sensei Peter Silberie. 
Nan a logra un total di 9 
medaya di oro, 2 plata i 1 
bròns. 
Na tur nan a regresá kas 
ku 12 medaya. 


Boneiru 
kompleto 
ta hopi orguyoso di e 
hóbennan 
karatera 
di 
BonKarate bou di guia di 
Sensei Peter Silberie ku ta 
hasiendo tremendo trabou 
den karate pa ku nos isla. 
Nos ta felisitá e hóbennan 
karateka, 
Sensei 
Peter 
Silberie i Boneiru kompleto 
ku e logro aki n di siman 
pasá den kompetensianan 
aya na Kòrsou. 
Boneiru i BonKarate 
pabien ku e logro aki. Riba 
potrètnan momentu ku e 
delegashon di BonKarate a 
biaha pa Kòrsou n di siman 
pasá pa e kompetensianan, 
e karatekanan di BonKarate 
kargando 
bandera 
di 
Boneiru despues di e gran 
logro aya na Kòrsou n di 
siman pasá. 


KRALENDIJK--E klup 
di futbòl di SV Vitesse di 
Antriòl Pabou, n di siman 
pasá pa loke ta partido nr. 
41 di kampionato futbòl di 
nos isla, a gana di SV Vespo 
di Rincon ku skor mínimo 
di 1-0 den kontinuashon di 
kampionato futbòl di nos 
isla. Tabata na di 12 minüt 
di e partido ku Jhojan 
Palacios a hinka e úniko gol 
di e partido, loke a result 
susiente pa SV Vitesse a 
bai kas ku e tres puntonan i 
viktoria fo’i dje partido. 
Tabata 
un 
tremendo 
partido klu SV Vespo na 


diferente okashon a buta 
preshon i yega hopi serka 
e gol di empate pero sin 
resultado, ya ku e portero di 
SV Vitesse tabata tremendo 
bou di e tres latanan i asina 
tambe salba i tene su gol 
limpi pa su ekipo a bai ku e 
viktoria i tres puntonan bon 
meresí fo’i dje partido. 
Hopi bon trabou di e 
portero di sv Vitesse ku 
mester i meresé tur klase 
di elogio pa e tremendo 
trabou bou di e latanan pa 
tene su gol limpi pa bai ku 
e viktoria. 
Bon trabou di kiper 


Apèrtura Kopa Lito 2024 djasabra awó 


Vitesse 1-0 riba Vespo 


BonKarate ku 9 oro 2 plata 1 bròns na Kòrsou 


K R A L E N D I J K - - E 
klup di futbòl veterano FC 
Champs, djasabra último 
den 
partido 
di 
futbòl 
veterano 50+, a gana di La 
Fama di Rincon ku skor di 
4-2 den partido di futbòl 
veterano 50+ bálido pa 
futbòl veterano 50+. 
E partido aki a tuma lugá 
or atardi na èlt Pariba 
na Rincon, loke ta niká 
ku FC Champs tabata di 


bishita serka La Fama. 
Tabata 
un 
tremendo 
partido di kua e skor nal 
mes ta papia pa su mes. 
E golnan di FC Champs 
den e partido aki ta di Jair 
Bernabela ku a hinka 2 gol 
den e partido, Jason Pourier 
i Deutley Domacassé a 
hinka 1 gol kada unu pa 
duna nan ekipo e viktoria di 
4-2 riba La Fama. 
E golnan di La Fama 


ku a hunga na kas tabata 
di Manuel Barandica ku a 
hinka e dos golnan pa La 
Fama. 
Djasabra 
awó 
e 
kampionato di futbòl 50+ 
ta kuminsá mitar di sinku 
na èlt Pariba na Rincon. 
Nos ta deseá e ekiponan 
veterano den kampionato 
futbòl veterano 50+ tur 
pero tur klase di éksito. 


FC Champs 4-2 riba La Fama 


KRALENDIJK--Pa 
loke ta trata informashonnan 
relashoná ku kampionato 
futbòl di FFB ku ta nos 
federashon di futbòl di nos 
isla, nos ta informabu ku 
tin kontinuashon di e kurso 
Lisensia-D pa loke ta trata 


“coach” di futbòl FFB pa 
nos isla. 
E federashon di futbòl 
pa nos isla ku ta FFB, ta 
informá ku e kurso pa tur 
hende ku ke drenta den 
mundu di coach pa futbòl 
lo nalisá e n di luna aki. 


E último parti lo ta di 29 
di febrüari te ku 3 di mart. 
Den e periodo aki lo 
tuma lugá e di dos módulo 
di e kurso. 
Na òktober 2022 a hasi e 
promé parti di e kurso di kua 
mas o ménos kursista a Dejean a klasifiká pa Carifta 


Kontinuashon kurso Lisensia-D 
partisipá. Ta spera ku tur 
ku ta partisipá na e di dos 
módulo aki, lo pasa e kurso 
ku éksito pa por haña nan 
promé lisensia di “coach”. 
Sr. Ethienne Siliee lo ta 
presente pa nalisá e kurso 


aki. FFB ta deseá hopi 
éksito na e kursistanan i ta 
kontentu ku por kontribuí 
pa haña mas hende ku 
formashon di “coach” na 
nos isla Boneiru. 
Éksito na e kursistanan. 


20 
Djaluna 19 Febrüari 2024 
20 


Mayoria grandi di mucha 
ku a nase i lanta promé ku 
òf den añanan sinkuenta na 
Boneiru tabata pober, loke 
tabata reehá tambe den 
nan ko’i hunga, huguete. 
Tur loke por a sirbi komo 
ko’i hunga nan tabata usa. 
Asina tambe kokolishinan 


Ko’i hunga di ántes 


ku ta biba den mondinan di 
e isla aki. 
Den mondi tin hopi 
di un tipo di kokolishi 
ku no tin nada di aber ku 
laman. Nan tin diferente 
nòmber riba e islanan 
ABC. Esun mas komun ta 
konosí serka bonerianonan 


komo 
kokolishi 
karné, 
na 
Kòrsou 
kokolishi 
kalakuna. Kokolishi karné 
pasobra nan kaska parse 
e formashon di lana serka 
karné. 
Banda di kokolishi karné 
tin tambe un otro sorto 
ku nan sa yama kokolishi 
kabritu. E tin un punta na 
su nal. 
Muchanan 
di 
ántes 
tabata traha kuránan chikitu 
di 
piedra, 
masoménos 
un meter kuadrá, i tabata 
pone e kokolishinan aki 
aden. Tabata nan karné i 
kabritunan. Den e tempu 
ei tabatin tambe ‘ladron 
di kabritu’. E muchanan 
tabata hòrta kabritu di otro. 
Tempu 
a 
kambia 
i 
despues di tempu aparatonan 
manera Nintendo, táblet i 
otronan a subi merkado i 
e weganan primitivo aki a 
disparsé. Tempu ku a bai pa 
semper. 


